pythainlp/thai-wiki-dataset-v4 huggingface dataset:
หม่อมเจ้าสมรศรีโสภา เทวกุล

หม่อมเจ้าสมรศรีโสภา เทวกุล (19 เมษายน พ.ศ. 2444 - 5 มิถุนายน พ.ศ. 2539) อดีตผู้จัดการโรงเรียนราชินีบน
พระประวัติ.
หม่อมเจ้าสมรศรีโสภา เทวกุล มีพระนามลำลองว่า ท่านหญิงออ เป็นพระธิดาในสมเด็จพระเจ้าบรมวงศ์เธอ กรมพระยาเทวะวงศ์วโรปการ อดีตเสนาบดีกระทรวงการต่างประเทศ ประสูติแต่หม่อมพุก เทวกุล ณ อยุธยา เมื่อวันศุกร์ที่ 19 เมษายน พ.ศ. 2444
หม่อมเจ้าสมรศรีโสภาทรงศึกษาที่โรงเรียนราชินี สำเร็จชั้นสูงสุดของโรงเรียน เมื่อวันที่ 15 พฤษภาคม พ.ศ. 2463 เป็นตัวอย่างนักเรียนที่ประพฤติดีที่สุดของโรงเรียน ได้รับรางวัลเหรียญราชินีประดับเพชรจากสมเด็จพระศรีพัชรินทราบรมราชินีนาถ พระบรมราชชนนีพันปีหลวง นอกจากนี้ยังเป็นนักเรียนที่เรียนดีเยี่ยม คือสอบได้ที่หนึ่งตลอด ได้นั่งเรียน "โต๊ะทอง" ซึ่งเป็นโต๊ะประจำตำแหน่งที่หนึ่งเสมอมา
เมื่อทรงสำเร็จการศึกษา ได้เป็นครูที่โรงเรียนราชินี แล้วจึงทรงดำรงตำแหน่งผู้ช่วยอาจารย์ใหญ่ ผู้ช่วยผู้จัดการโรงเรียนราชินีบนถึงปี พ.ศ. 2512 เมื่อหม่อมเจ้าวงศ์ทิพย์สุดา เทวกุล สิ้นชีพตักษัย จึงทรงได้รับแต่งตั้งจากราชินีมูลนิธิให้ทรงดำรงตำแหน่งกรรมการราชินีมูลนิธิ ต่อมาทรงดำรงตำแหน่งรองประธานกรรมการราชินีมูลนิธิ และผู้จัดการโรงเรียนราชินีบนเรื่อยมาจนประชวรจึงหยุดทรงงานเมื่อวันที่ 27 สิงหาคม พ.ศ. 2536 และประทับที่วังเทวะเวสม์ จนสิ้นชีพตักษัยเมื่อวันที่ 5 มิถุนายน พ.ศ. 2539 สิริชันษา 95 ปี
วาฬเพชฌฆาตแปลง

วาฬเพชฌฆาตแปลง หรือ วาฬเพชฌฆาตเทียม หรือ วาฬเพชฌฆาตดำ หรือ โลมาเพชฌฆาตแปลง (ชื่อวิทยาศาสตร์: "Pseudorca crassidens") สัตว์เลี้ยงลูกด้วยนมในทะเลชนิดหนึ่ง ในวงศ์โลมามหาสมุทร (Delphindae)ในขณะที่ชนิดอื่น ๆ สูญพันธุ์ไปหมดแล้ว
เป็นวาฬมีฟัน หรือโลมาขนาดใหญ่ชนิดหนึ่ง จัดเป็นเพียงชนิดเดียวเท่านั้นที่อยู่ในสกุล "Pseudorca" ที่ยังสืบเผ่าพันธุ์มาจนถึงปัจจุบัน เพาะในขณะที่ชนิดอื่น ๆ สูญพันธุ์ไปหมดแล้ว 
มีลักษณะลำตัวยาวสีดำคล้ายกันมากกับวาฬนำร่องครีบสั้น ("Globicephala macrorhynchus") ต่างกันที่ลักษณะครีบหลังตั้งอยู่กึ่งกลางลำตัว (วาฬนำร่องครีบสั้นจะตั้งเยื้องมาทางส่วนหัว) และส่วนหัวไม่โหนกมากปลาวาฬนำร่องครีบสั้นสีดำทั้งตัว ส่วนท้องจะเทาจางเล็กน้อยครีบข้างโค้งหักข้อศอกเรียวยาวค่อนข้างแหลม หน้าผากกลมมนไม่มีจะงอยปาก มีจำนวนฟันทั้งหมด 7-12 คู่ ในปาก
มีขนาดโตเต็มที่ยาวถึง 6 เมตร ลูกแรกเกิดยาว 1.5-2 เมตร การตั้งท้องใช้เวลา 12-14 เดือน นอกจากนี้แล้วในธรรมชาติยังพบมีการผสมข้ามพันธุ์กับโลมาปากขวด ("Tursiops truncatus") ด้วย โดยลูกที่ได้เรียกว่า "วูลฟิน"
เป็นโลมาที่พบกระจายพันธุ์ทั่วทั้งโลก โดยมากจะอยู่รวมเป็นฝูงในทะเลใกล้ชายฝั่ง ในประเทศไทยมีรายงานพบในหลายจังหวัดทั้งในอ่าวไทยและฝั่งทะเลอันดามัน และจัดเป็นสัตว์ป่าคุ้มครองประเภทที่ 1
ดิอัลทิเมตคอลเลกชัน (อัลบั้มไมเคิล แจ็กสัน)

ดิ อัลติเมท คอลเลคชั่น  เป็นอัลบั้มในชุดกล่องโดยนักร้องชาวอเมริกัน ไมเคิล แจ็กสัน วางจำหน่ายในวันที่ 16 พฤศจิกายน ค.ศ. 2004 โดยค่ายอีพิกเรเคิดส์ และประกอบด้วยทั้ง 4 ซีดี และดีวีดีแผ่นเดียว มียอดขายมากกว่าล้านชุด พร้อมมีดีวีดี ที่ปรากฏตัวครั้งแรกของ "" ซึ่งถูกวางจำหน่ายออกมาในวันที่ 25 กรกฎาคม ค.ศ. 2005 อัลบั้มได้รับการรับรองโดย RIAA สำหรับสินค้าต่ำกว่า 1 ล้านหน่วยใน USA 
ข้อมูลอัลบั้ม.
เป็นเพลงที่ดึงมาจากอัลบั้มของแจ็กสันทั้ง 7 อัลบั้ม ไดแก่ "Off the Wall", "Thriller", "Bad", "Dangerous", ', ' และ "Invincible" พร้อมซิงเกิลเดมโบ และเพลงใหม่ที่ไม่เคยวางจำหน่ายมาก่อน ได้แก่ "P.Y.T. (Pretty Young Thing)", "Shake a Body", "Cheater" "In the Back", "Beautiful Girl" ,"The Way You Love Me" และ "We've Had Enough"
รายการเพลง.
Limited Japanese Edition bonus tracks.
"The addition of ""Another Part of Me" pushes the number of tracks down by one (ie. "Someone Put Your Hand Out"" starts off Disc 4)."
หญ้าข้าวผี

หญ้าข้าวผี (ชื่อวิทยาศาสตร์: "Oryza rufipogon") เป็นพืชในสกุลข้าว มีวิวัฒนาการใกล้ชิดกับข้าว ("Oryza sativa") ขึ้นเป็นกอ ลำต้นทอดขนาน ชูยอดตั้งตรง กาบใบเกลี้ยงใบรูปแถบ ใบหยาบจับที่ขอบจะคายมือ ดอก เป็นช่อดอกแบบแยกแขนง อาหารสะสมภายในเมล็ดไม่เป็นก้อนแข็งแห้งแบบข้าว มักมีลักษณะเหลวข้น เป็นพืชที่มีถิ่นกำเนิดในอินเดีย กระจายพันธุ์ตามหนองน้ำและที่ลุ่ม เป็นวัชพืชร้ายแรงในนาข้าว เมล็ดที่เกี่ยวปนไปกับข้าว ทำให้ข้าวเน่าและขึ้นราได้ง่าย 
หญ้าข้าวผีจัดเป็นวัชพืชในสหรัฐอเมริกา หญ้าข้าวผีจะขึ้นปนในแปลงปลูกข้าว และเมล็ดจะหลุดร่วงก่อนจะเกี่ยวข้าว ทำให้แพร่กระจายพันธุ์ได้ดี เมล็ดหญ้าข้าวผีที่ปนไปในข้าวสารจะถือเป็นของแปลกปลอม
สกุลข้าว

สกุลข้าว (ชื่อวิทยาศาสตร์: "Oryza") เป็นสกุลของพืชในวงศ์ Poaceae ในเผ่า Oryzeae อยู่ในวงศ์ย่อย Bambusoideae เป็นพืชพื้นเมืองในเอเชียและออสเตรเลียเหนือ และแอฟริกา เป็นสกุลของพืชอาหารที่สำคัญ ทั้ง "Oryza sativa" และ "Oryza glaberrima" สมาชิกของสกุลนี้ขึ้นในที่น้ำขัง มีทั้งพืชฤดูเดียวและหลายฤดู
หญ้าข้าวทาม

หญ้าข้าวทาม ชื่อวิทยาศาสตร์: "Oryza ridleyi" ลำต้นตั้งตรง กาบใบคล้ายทรงกระบอก ลิ้นใบรูปรอยต่อ คล้ายสามเหลี่ยมหรือสามเหลี่ยม ผิวในส่วนข้อเกลี้ยง ใบรูปแถบ ดอกช่อแบบแยกแขนง เมล็ดสีน้ำตาล จัดเป็นข้าวพันธุ์ป่าชนิดหนึ่งที่มีความสำคัญในการนำมาใช้เป็นแหล่งพันธุกรรมสำหรับปรับปรุงพันธุ์ข้าว ใช้เป็นอาหารในยามขาดแคลน ใช้ผลิตเครื่องดื่มแอลกอฮอล์ หรือในงานพิธีทางศาสนาต่างๆ องค์ประกอบทางเคมีของเมล็ดใกล้เคียงกับข้าว
มิซูกิ ฟูกูมูระ

มิซูกิ ฟูกูมูระ (#เปลี่ยนทาง , เกิดวันที่ 30 ตุลาคม ค.ศ. 1996) เป็นนักร้องหญิงชาวญี่ปุ่น เธอเป็นอดีตสมาชิกรุ่นที่ 9 ของมอร์นิงมูซูเมะ
ประวัติการทำงาน.
ฟูกูมูระได้เข้าร่วมเป็นสมาชิกฝึกหัดของ เฮลโล!โปรเค็งชูเซย์ แห่งเฮลโล! โปรเจกต์ โดยได้รับการสนับสนุนจากแม่ของเธอ เนื่องจากชีวิตในวัยเด็กเธอชื่นชอบไอดอลในเฮลโล! โปรเจกต์เป็นอย่างมาก เธอได้เข้าร่วมพร้อมกันกับ เรอิ คาเนโกะและอาการิ ทาเกอูจิ
ในวันที่ 22 มิถุนายน 2008 ฟูกูมูระได้เปิดตัวอย่างเป็นทางการในคอนเสิร์ต "2008 ชินจินโคเอ็น โรกุกัตสึ ~อากาซาระ ฮอป!~"
ในช่วงปลายปี 2010 สึงกุได้ประกาศโครงการคัดเลือกสมาชิกรุ่นที่9 ของมอร์นิงมูซูเมะ ในชื่อ "มอร์นิงมูซูเมะ คิวคิออดิชัน" โดยสมาชิกของเฮลโล! โปร เค็งชูเซย์สามารถเข้าร่วมโครงการนี้ได้ ฟูกูมูระจึงได้เข้าร่วมในโครงการนี้ แต่ในช่วงแรกเธอไม่ผ่านคัดเลือกในรอบที่สาม
ต่อมาในวันที่ 2 มกราคม 2011 สึงกุได้ประกาศผู้ชนะของโครงการนี้ทั้งสามคน ได้แก่ เอรินะ อิกูตะ, ริโฮะ ซายาชิและคานง ซูซูกิ ในคอนเสิร์ต "เฮลโล! โปรเจกต์ 2011 วินเตอร์ ~คันเงชินเซ็นมัตสึริ~ อา กานาไลฟ์" หลังจากประกาศผู้ชนะทั้งสาม สึงกุก็ได้ประกาศชื่อของฟูกูมูระขึ้นมา โดยในความเป็นจริงแล้วเธอได้ผ่านเข้ารอบเป็นผู้ชนะเลิศในโครงการนี้ แต่สึงกุเก็บไว้เป็นความลับเพื่อที่จะเซอร์ไพรส์เธอ ซึ่งทำให้สมาชิกรุ่นที่ 9 ของมอร์นิงมูซูเมะมีทั้งหมดสี่คนด้วยกัน
วันที่ 23 พฤษภาคม 2013 หลังจากที่เรนะ ทานากะ สำเร็จการศึกษาจากมอร์นิงมูซูเมะ ฟูกูมูระได้รับดำรงตำแหน่งเป็นรองหัวหน้าร่วมกับฮารูนะ อีกูโบะ
วันที่ 23 พฤศจิกายน 2014 หลังจากที่ซายูมิ มิจิชิเงะ ได้สำเร็จการศึกษาจากมอร์นิงมูซูเมะไป ทำให้ฟูกูมูระได้รับตำแหน่งเป็นหัวหน้าคนถัดมาของมอร์นิงมูซูเมะ
เมื่อวันที่ 27 ธันวาคม 2022 ฟูกูมูระได้ประกาศสำเร็จการศึกษาจากมอร์นิงมูซูเมะและเฮลโล! โปรเจกต์ในช่วงท้ายของคอนเสิร์ตฤดูใบ้ไม้ร่วงที่กำลังจะมีขึ้นในปี 2023 เธอได้รับการเสนอให้จบการศึกษาในปี 2020 แต่เนื่องจากการระบาดทั่วของโควิด-19 จึงยากต่อการหาจังหวะที่เหมาะสม รวมถึงการวางแผนในอนาคต และด้วยที่เฮลโล! โปรเจกต์จะครบรอบ 25 ปี เธอได้มีความประสงค์ที่จะเป็นสมาชิกต่อไปจนถึงเวลานั้น ภายหลังสำเร็จการศึกษาแล้ว เธอวางแผนที่จะทำงานในวงการบันเทิงต่อไป หลังจากระยะเวลาของการเตรียมพร้อมเรียบร้อยแล้ว
ผลงาน.
"ผลงานที่ฟูกูมูระมีส่วนร่วมกับมอร์นิงมูซูเมะในฐานะสมาชิก โปรดดูที่บทความรายชื่อผลงานของมอร์นิงมูซูเมะ"
55 ปู อี

55 ปู อี (มีชื่อย่อว่า 55 Cnc e ในอดีตมีชื่อเป็น แยนซัน (Janssen,)) เป็นดาวเคราะห์นอกระบบที่โคจรรอบดาวฤกษ์คล้ายดวงอาทิตย์ 55 ปู เอ มีมวลประมาณ 7.8 มวลโลกและเส้นผ่าศูนย์กลางประมาณ 2 เท่าของโลก จึงถูกจัดเป็นซูเปอร์เอิร์ธดวงแรกที่ถูกค้นพบรอบดาวฤกษ์ในแถบลำดับหลัก โดยที่ถูกค้นพบก่อน กลีเซอ 876 ดี ประมาณหนึ่งปี ใช้เวลาเพียงไม่ถึง 18 ชั่วโมงเพื่อโคจรรอบดาวฤกษ์แม่ และเป็นดาวเคราะห์วงในสุดในระบบดาวเคราะห์ของมัน 55 ปู อี ถูกค้นพบเมื่อวันที่ 30 สิงหาคม ค.ศ. 2004 ก่อนการสังเกตการณ์เพิ่มเติมและการคำนวณใหม่ในปี ค.ศ. 2010 ดาวเคราะห์ดวงนี้เคยถูกคาดการณ์ว่าใช้เวลา 2.8 วันในการโคจรรอบดาวฤกษ์แม่ ในเดือนตุลาคม ค.ศ. 2012 ได้มีการประกาศว่า 55 ปู อี อาจเป็นดาวเคราะห์คาร์บอน
มิเชล บาเชเล

เบโรนิกา มิเชล บาเชเล เฆเรีย  เกิดเมื่อวันที่ 29 กันยายน พ.ศ. 2494 เป็นประธานาธิบดีหญิงคนแรกของประเทศชิลี โดยรับตำแหน่งครั้งแรกเดือนมีนาคม พ.ศ. 2549 และรับตำแหน่งครั้งที่ 2 เดือนมีนาคม พ.ศ. 2557 ซึ่งดำรงตำแหน่งต่อจากเซบัสเตียน ปิญเญรา ประธานาธิบดีคนก่อนหน้า
พระวรวงศ์เธอ พระองค์เจ้าสิงหนาทราชดุรงค์ฤทธิ์

พระวรวงศ์เธอ พระองค์เจ้าสิงหนาทราชดุรงค์ฤทธิ์ (28 กรกฎาคม พ.ศ. 2369 – 6 มกราคม พ.ศ. 2424) มีพระนามเดิมว่า “หม่อมเจ้าสิงหนาท“ เป็นพระโอรสในพระเจ้าบรมวงศ์เธอ กรมพระพิทักษเทเวศร์ ประสูติแต่หม่อมแสง (พระราชนัดดาในสมเด็จพระเจ้ากรุงธนบุรี) เมื่อวันศุกร์ เดือน 8 แรม 9 ค่ำ ปีจอ ตรงกับวันที่ 28 กรกฎาคม พ.ศ. 2369 มีพระโสทรภคินี คือ หม่อมเจ้าละมุล
ในรัชสมัยพระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้เฉลิมพระยศเป็น พระวรวงศ์เธอ พระองค์เจ้าสิงหนาทราชดุรงค์ฤทธิ์ เมื่อปีมะโรง พ.ศ. 2411 ทรงบัญชาการกรมพระอัศวราช กรมมหรสพ พระองค์สิ้นพระชนม์ในสมัยรัชกาลที่ 5 เมื่อเดือนยี่ แรม 6 ค่ำ ปีมะโรง ตรงกับวันที่ 6 มกราคม พ.ศ. 2423 (แบบสากลคือ พ.ศ. 2424) สิริพระชันษา 54 ปี
พระวรวงศ์เธอ พระองค์เจ้าจันทรสุเทพ

พระวรวงศ์เธอ พระองค์เจ้าจันทรสุเทพ (31 พฤษภาคม พ.ศ. 2387 – 8 สิงหาคม พ.ศ. 2454) เป็นพระโอรสในพระเจ้าบรมวงศ์เธอ กรมหมื่นศรีสุเทพ เป็นพระราชนัดดาในพระบาทสมเด็จพระพุทธยอดฟ้าจุฬาโลกมหาราช ประสูติเมื่อวันศุกร์ เดือน 7 ขึ้น 15 ค่ำ ปีมะโรง ตรงกับวันที่ 31 พฤษภาคม พ.ศ. 2387 มีพระนามเมื่อแรกประสูติที่ หม่อมเจ้าจันทร์
หม่อมเจ้าจันทร์ ทรงรับราชการในกรมช่างมหาดเล็ก มีผลงานในการทำหน้าบันพระที่นั่งจักรีมหาปราสาท ซ่อมแซมพระที่นั่งจักรพรรดิพิมาน ซุ้มพระแกลพระที่นั่งดุสิตมหาปราสาท และทำพระที่นั่งทรงผนวช ในวัดเบญจมบพิตรดุสิตวนารามราชวรวิหาร พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้เฉลิมพระยศเป็น "พระวรวงษ์เธอ พระองค์เจ้าจันทรสุเทพ" ทรงศักดินา 3,000 เมื่อเดือนพฤศจิกายน พ.ศ. 2443
พระวรวงศ์เธอ พระองค์เจ้าจันทรสุเทพ ประชวรด้วยพระโรคพระธาตุพิการ สิ้นพระชนม์เมื่อวันอังคารที่ 8 สิงหาคม พ.ศ. 2454 เวลา 10.40 นาฬิกา สิริพระชันษา 67 ปี พระราชทานเพลิงพระศพเมื่อวันที่ 20 พฤษภาคม พ.ศ. 2455 ณ เมรุหลวงหน้าพลับพลาอิศริยาภรณ์ วัดเทพศิรินทราวาส
พระวรวงศ์เธอ พระองค์เจ้าวัชรีวงษ์

พระวรวงศ์เธอ พระองค์เจ้าวัชรีวงษ์ (พ.ศ. 2387 – 26 กุมภาพันธ์ พ.ศ. 2444) พระนามเดิม หม่อมเจ้าขาว เป็นพระโอรสในพระเจ้าบรมวงศ์เธอ กรมพระเทเวศร์วัชรินทร์ และเป็นพระราชนัดดาในพระบาทสมเด็จพระพุทธเลิศหล้านภาลัย
พระประวัติ.
พระวรวงศ์เธอ พระองค์เจ้าวัชรีวงษ์ ประสูติเมื่อ พ.ศ. 2387 เป็นพระโอรสในพระเจ้าบรมวงศ์เธอ กรมพระเทเวศร์วัชรินทร์
ในรัชสมัยพระบาทสมเด็จพระจอมเกล้าเจ้าอยู่หัว รัชกาลที่ 4 หม่อมเจ้าขาว ได้รับราชการในตำแหน่งตุลาการศาลราชตระกูล และเป็นผู้ฉลองราชการในศาล แทนพระเจ้าบรมวงศ์เธอ กรมพระเทเวศร์วัชรินทร์
ในรัชสมัยพระบาทสมเด็จพระจุลจอมเกล้าเจ้าอยู่หัว ได้เป็นผู้กำกับศาลมรดก และตุลาการศาลฎีกา จนกระทั่งได้เป็นผู้ช่วยอธิบดีศาลฎีกา และเป็นผู้แทนอธิบดีในศาลฎีกา หลังจากนั้นได้เป็นข้าหลวงออกไปชำระความความผู้ร้ายและความต่างประเทศ ณ เมืองจันทุบรี สำเร็จได้ตามพระราชประสงค์ แล้วได้รับตำแหน่งผู้ชำระความในกระทรวงนครบาล ภายหลังทรงพระกรุณาโปรดเกล้าฯ ให้ดำรงตำแหน่งอธิบดีผู้พิพากษาศาลอุทธรณ์ ได้ทรงบัญชาการในตำแหน่งโดยความวิริยสุขุมคัมภีรภาพ สามารถอาจหาญ ในการที่จะพิจารณาพิพากษาอรรถคดีทั้งปวง ชำนิชำนาญในพระราชกำหนดกฎหมาย ด้วยเหตุนี้พระบาทสมเด็จพระจุลจอมเกล้าเจ้าอยู่หัว จึงทรงพระกรุณาโปรดเกล้าฯ ให้เฉลิมพระยศเป็น "พระวรวงศ์เธอ พระองค์เจ้าวัชรีวงษ์" เมื่อปีมะแม พ.ศ. 2438 
ในปี พ.ศ. 2435 ได้รับพระมหากรุณาธิคุณจากพระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ แต่งตั้งเป็น องคมนตรี
ครั้งหนึ่ง พระวรวงศ์เธอ พระองค์เจ้าวัชรีวงษ์ ได้ตามเสด็จฯ พระบาทสมเด็จพระจุลจอมเกล้าเจ้าอยู่หัว และทรงทราบถึงประเพณีการร้องเพลงบอกบุญเป็นภาษามอญ จึงได้ทรงริเริ่มนิพนธ์เนื้อเพลงบอกบุญเป็นภาษาไทย เพื่อจะได้ร้องบอกบุญแก่คนไทยได้ด้วย ส่วนทำนองร้องยังคงเดิม ตั้งแต่นั้นเป็นต้นมาเพลงบอกบุญของชาวไทยรามัญก็ได้มีเนื้อเพลงเป็นภาษาไทย และมีชื่อว่า เพลงเจ้าขาว ตามพระนามเดิมของพระองค์
พระวรวงศ์เธอ พระองค์เจ้าวัชรีวงษ์ ประชวรโรคเรื้อรังสิ้นพระชนม์เมื่อเวลา 15.36 น. ของวันที่ 26 กุมภาพันธ์ พ.ศ. 2444 พระราชทานเพลิงพระศพ ณ วัดเทพศิรินทราวาสราชวรวิหาร วันที่ 26 กุมภาพันธ์ พ.ศ. 2445 พร้อมกับพระศพของหม่อมเจ้าประภากร มาลากุล
พระวรวงศ์เธอ พระองค์เจ้าบงกช

พระวรวงศ์เธอ พระองค์เจ้าบงกช (พ.ศ. 2384 – 15 กุมภาพันธ์ พ.ศ. 2457) เป็นพระโอรสในพระเจ้าบรมวงศ์เธอ กรมหมื่นมเหศวรศิววิลาส
พระวรวงศ์เธอ พระองค์เจ้าบงกช ประสูติเมื่อปี พ.ศ. 2384 ในรัชสมัยรัชกาลที่ 3 เมื่อแรกประสูติยังเป็นหม่อมราชวงศ์ เนื่องจากในขณะนั้นพระบิดายังเป็น หม่อมเจ้านพวงศ์ พระโอรสในเจ้าฟ้ามงกุฎ ต่อมาในรัชสมัยรัชกาลที่ 4 จึงได้เลื่อนขึ้นเป็นหม่อมเจ้าชั้นหลานหลวง(พระราชนัดดาในรัชกาลที่ 4) พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ สถาปนาขึ้นเป็น “พระวรวงศ์เธอ พระองค์เจ้าบงกช“ เมื่อปีมะแม พ.ศ. 2438 สิ้นพระชนม์ในรัชสมัยรัชกาลที่ 6 เมื่อวันที่ 15 กุมภาพันธ์ พ.ศ. 2456 (ปัจจุบันคือ พ.ศ. 2457) สิริพระชันษา 72 ปี พระราชทานเพลิงพระศพ ณ วัดราชาธิวาสราชวรวิหาร เมื่อวันที่ 26 พฤษภาคม พ.ศ. 2457
พระวรวงศ์เธอ พระองค์เจ้าบงกช เสกสมรสกับหม่อมเจ้าจันทร (ราชสกุลเดิม สุประดิษฐ์; พระธิดาในพระเจ้าบรมวงศ์เธอ กรมหมื่นวิษณุนาถนิภาธร)
มอริส เค

มอร์ริส เค หรือชื่อจริงว่า มอร์ริส เคเพิล โรเบิร์ตส์ (ชื่อเดิม: พนมชัย สมัครพันธ์ ; เกิด: 7 กรกฎาคม พ.ศ. 2508) เป็นนักแสดง นายแบบ และพิธีกรลูกครึ่งไทย-อเมริกัน เข้าสู่วงการจากการประกวดโดมอนแมนเมื่อปี พ.ศ. 2531 และได้ตำแหน่งรองอันดับหนึ่ง จากนั้นจึงเป็นหนึ่งในพิธีกรของรายการ"แบบว่า…โลกเบี้ยว" ร่วมกับ ภิญโญ รู้ธรรม, ยุวดี เรืองฉาย และก้าว พึ่งบางกรวย ต่อมาได้แสดงภาพยนตร์และละคร ควบคู่กับการเป็นพิธีกรในรายการต่าง ๆ จนถึงปัจจุบัน
โลมาปากขวดธรรมดา

โลมาปากขวดธรรมดา หรือ โลมาหัวขวดธรรรมดา (ชื่อวิทยาศาสตร์: "Tursiops truncatus") เป็นโลมาชนิดหนึ่ง ที่เป็นรู้จักกันเป็นอย่างดี 
เป็นโลมาจำพวกโลมาปากขวด มีลำตัวสีน้ำเงินเข้มอมเทา สีจางหรือบางครั้งอมชมพูด้านท้อง จะงอยปากค่อนข้างสั้นใหญ่ครีบหลังขนาดค่อนข้างใหญ่ เป็นรูปโค้งอยู่กึ่งกลางหลัง รูปร่างค่อนข้างอ้วน ไม่มีลายหรือจุดประแต่ประการใด ขนาดเมื่อโตเต็มที่ยาวประมาณ 2.3-3.1 เมตร 
มีพฤติกรรมอาศัยอยู่รวมกันเป็นฝูง ในบางฝูงอาจพบได้ถึงหลายร้อยตัวจนถึงหลักพัน และชอบว่ายน้ำแข่งกับเรือขณะที่เรือเดินอยู่ในทะเลได้หลายไมล์ และมีความเร็วในการว่ายน้ำประมาณ 40.5 กิโลเมตร/ชั่วโมง
โลมาปากขวดธรรมดา เป็นโลมาที่ฉลาด มีความแสนรู้ ขี้เล่น เป็นมิตรกับมนุษย์ จึงนิยมเลี้ยงไว้แสดงตามสวนสัตว์และสถานแสดงพันธุ์สัตว์น้ำทั่วไป พบกระจายพันธุ์ตามทะเลเปิดและมหาสมุทรเขตร้อนและเขตอบอุ่นทั่วโลก (แบ่งออกได้เป็น 3 ชนิดย่อย ดูรายชื่อในตาราง) สำหรับในประเทศไทย ไม่จัดเป็นสัตว์ป่าคุ้มครอง เนื่องจากโลมาปากขวดที่พบในประเทศไทย มิใช่โลมาปากขวดชนิดนี้ หากแต่เป็นโลมาปากขวดอินโดแปซิฟิก ("T. aduncus") ที่มีลักษณะคล้ายคลึงกัน 
ครั้งหนึ่ง กองทัพเรือสหรัฐและอีกหลายกองทัพเรือของชาติมหาอำนาจ เคยฝึกให้โลมาปากขวดปฏิบัติการในการสงคราม ด้วยการผูกติดระเบิดไว้กับตัว แล้วว่ายไปชนกับเรือข้าศึกแบบพลีชีพเหมือนกามิกาเซ่ แต่มีปัญหาอยู่ว่าจะสอนให้แยกแยะได้อย่างไรว่า เรือลำไหนคือเรือข้าศึก เรือลำไหนคือเรือที่เป็นมิตร โดยเฉพาะอย่างยิ่งเมื่อต้องมองเรือจากใต้น้ำที่เหมือนกันหมด
โลมาแม่น้ำอาราไกวยา

โลมาแม่น้ำอาราไกวยา (ชื่อวิทยาศาสตร์: "Inia araguaiaensis") เป็นสัตว์ในวงศ์โลมาแม่น้ำ (Iniidae) ในทวีปอเมริกาใต้ ซึ่งมีการประกาศการจำแนกเป็นสปีชีส์ใหม่แยกจากโลมาแม่น้ำแอมะซอน ("Inia geoffrensis") ในปี 2557 
การค้นพบ.
โลมาแม่น้ำอาราไกวยา มีชื่อท้องถิ่นว่า "โบตูดูอาราไกวยา"  จำแนกจากโลมาแม่น้ำแอมะซอน ("I. geoffrensis") หรือโลมาสีชมพู ซึ่งเป็นโลมาแม่น้ำชนิดที่เป็นที่รู้จักกันดี เมื่อวันที่ 22 มกราคม 2557 โดยการศึกษาของทีมนักวิทยาศาสตร์ในประเทศบราซิล ลักษณะทั่วไปของโลมาแม่น้ำอาราไกวยาคล้ายคลึงกับโลมาแม่น้ำแอมะซอนมาก จนกระทั่งมีการตรวจสอบข้อมูลไมโครแซเทลไลท์นิวเคลียสและดีเอ็นเอไมโทคอนเดรียจากโลมาในแม่น้ำอาราไกวยาหลายสิบตัว เช่นเดียวกับความแตกต่างในสัณฐานของกะโหลกศีรษะ (โดยทั่วไป โลมาแม่น้ำอาราไกวยามีกะโหลกใหญ่กว่า) ก็ได้ข้อสรุปว่าโลมาดังกล่าวเป็นชนิดใหม่ นอกจากนี้ โลมาแม่น้ำอาราไกวยายังแตกต่างจากโลมาแม่น้ำแอมะซอนและโบลิเวียในด้านจำนวนฟัน (24–28 ซี่ 25–29 ซี่ และ 31–35 ซี่ตามลำดับ) เชื่อว่ามีวิวัฒนาการแยกออกมาจากโลมาแม่น้ำแอมะซอนราว 2 ล้านปีก่อน และจัดเป็นโลมาแม่น้ำชนิดแรกที่ค้นพบหลังจากปี 2461 เมื่อสงครามโลกครั้งที่ 1 ยุติ
โลมาแม่น้ำอาราไกวยาพบกระจายพันธุ์ในแม่น้ำอาราไกวยาในประเทศบราซิล ซึ่งเป็นแม่น้ำที่ไหลไปทางเหนือเป็นระยะทาง 2,600 กิโลเมตร เพื่อไปรวมกับแม่น้ำแอมะซอน เชื่อว่ามีจำนวนประชากรในธรรมชาติราว 1,000 ตัว
สถานะการอนุรักษ์.
จำนวนประชากรของโลมาสายพันธุ์นี้มีประมาณ 600 - 1,500 ตัว และมีความหลากหลายทางพันธุกรรมที่จำกัด แหล่งที่อยู่อาศัยของโลมาแม่น้ำอาราไกวยาถูกนำไปใช้ในกิจกรรมทางการเกษตร รวมไปถึงการสร้างเขื่อนในการผลิตกระแสไฟฟ้า โดยปกติแล้วโลมาแม่น้ำอาราไกวยาจะอยู่อาศัยในบริเวณแม่น้ำอาราไกวยาประมาณ 1500 กิโลเมตร จากความยาวแม่น้ำทั้งสิ้น 2110 กิโลเมตร ส่วนในบริเวณแม่น้ำโตคานติน โลมาแม่น้ำอาราไกวยาจะถูกแบ่งแหล่งที่อยู่อาศัยออกเป็น 6 ส่วนโดยเขื่อนทั้งสิ้น 6 แห่ง ส่งผลให้ประชากรโลมาชนิดนี้อยู่ในภาวะอันตราย ส่งผลให้มีผู้เสนอให้จัดโลมาแม่น้ำอาราไกวยาเป็นสิ่งมีชีวิตที่เกือบอยู่ในข่ายใกล้การสูญพันธุ์หรือสถานะที่แย่กว่านั้นตามหลักเกณฑ์การจัดของสหภาพนานาชาติเพื่อการอนุรักษ์ธรรมชาติและทรัพยากรธรรมชาติ 
ประชากรโลมาแม่น้ำอาราไกวยาส่วนใหญ่อาศัยอยู่รอบ ๆ Cantão State Park ซึ่งมีทะเลสาบเป็นส่วนมากของลุ่มแม่น้ำอาราไกวยา อย่างไรก็ตามชาวประมงในบริเวณนั้นมักฆ่าโลมาชนิดนี้ เนื่องจากโลมาชนิดนี้มักเข้ามากินปลาในแหของชาวประมง การยิงปืนใส่โลมาชนิดนี้เป็นเรื่องที่ปฏิบัติกันโดยทั่วไป แต่ส่วนใหญ่แล้วการยิงปืนมักทำให้เจ้าหน้าที่ของอุทยานได้ยิน ทำให้ชาวประมงบางคนนิยมใช้อาหารมีพิษเพื่อให้โลมาชนิดนี้กิน ประชากรโลมาที่อยู่ทางตอนใต้ที่สุดเป็นประชากรโลมากลุ่มเล็ก ๆ ที่อาศัยอยู่แยกออกจากกัน ซึ่งเป็นโลมาในเขตแม่น้ำโตคานตินเหนือเขื่อน Serra da Mesa
วัดช่องลมวรรณาราม

วัดช่องลมวรรณาราม เป็นวัดในพระพุทธศาสนาเถรวาท สังกัดคณะสงฆ์มหานิกาย ตั้งอยู่ที่บ้านคลองส้มโชติ หมู่ที่ 9 ตำบลวัดประดู่ อำเภออัมพวา จังหวัดสมุทรสงคราม
ประวัติ.
วัดช่องลมวรรณาราม ไม่ปรากฏหลักฐานว่าใครเป็นผู้สร้าง เดิมชื่อ วัดหัวสวน ก่อตั้งเมื่อ พ.ศ. 2441 มีบูรณปฏิสังขรณ์ตลอดมาตามลำดับ ทั้งเจ้าอาวาสและประชาชนร่วนกันช่วยทำนุบำรุงวัดให้คงสภาพดีมาโดยตลอด 
สมัยท่านอาจารย์คง เป็นเจ้าอาวาสได้เกิดเพลิงไหม้กุฏิสงฆ์ทั้งหมด คงเหลือแต่อุโบสถ กับศาลาการเปรียญเท่านั้น จึงได้สร้างกุฏิสงฆ์ขึ้นใหม่ และได้รับการบูรณะซ่อมแซมต่อๆ มา มีโรงเรียนพระปริยัติธรรม มีโรงเรียนประชาบาลให้เด็กได้ศึกษาเล่าเรียน ปัจจุบันอุโบสถสร้างใหม่แทนหลังเก่า ซึ่งหมดสภาพตามกาลเวลา 
ปูชนียสถานสำคัญ.
1. พระประธานในอุโบสถหลังเก่า เป็นพระปูนปั้น ปางมารวิชัย
2. พระพุทธรูปหล่อทองเหลือง ปางมารวิชัย พระประธานในอุโบสถหลังใหม่
สร้างมาพร้อมอุโบสถ
3. รอยพระพุทธบาทจำลอง ผู้มีจิตศรัทธาสร้างถวายเป็นของใหม่
วัดไพรสะเดา

วัดไพรสะเดา เป็นวัดพุทธศาสนาเถรวาท สังกัดคณะสงฆ์มหานิกาย ตั้งอยู่เลขที่ 116 บ้านไพรสะเดา ถนนไพรสะเดา หมู่ที่ 2 ตำบลดอนทราย อำเภอปากท่อ จังหวัดราชบุรี 
ประวัติ.
ประวัติการก่อตั้งเป็นสำนักสงฆ์ และขอตั้งเป็นวัด เมื่อ 29 เมษายน 2511 ต่อมาคณะกรรมการวัด เจ้าอาวาสได้พัฒนาวัดจนมีเสนาสนะ ครบเพียงพอ รวมทั้งสร้างอุโบสถ พร้อมได้ขอพระราชทานวิสุงคามสีมาเมื่อวันที่ 30 ธันวาคม 2524 เขตวิสุงคามสีมา มีขนาด กว้าง 40 เมตร ยาว 80 เมตร
ตัวกระตุ้นอันตราย

ตัวกระตุ้นอันตราย  เป็น"ปรากฏการณ์" ที่ทำให้เกิดความเสียหายในเนื้อเยื่อจริง ๆ หรือ"อาจจะ"ทำให้เกิดความเสียหายในเนื้อเยื่อได้ เป็นสิ่งที่จะต้องมีก่อนที่โนซิเซ็ปชั่น (คือการส่งสัญญาณประสาทสื่อว่า มีตัวกระตุ้นอันตราย) จะเกิดขึ้นได้ และโนซิเซ็ปชั่นก็จะต้องมี ก่อนที่ความเจ็บปวดจะะเกิดขึ้นได้
ตัวกระตุ้นอันตรายอาจจะเป็นแบบเชิงกล (เช่นการหนีบ การหยิก หรือการทำเนื้อเยื่อให้ผิดรูป) เชิงเคมี (เช่นการสัมผัสกระทบกรดหรือสารระคายเคืองอย่างอื่น) หรือเชิงอุณหภูมิ (คือมีอุณหภูมิสูงหรือต่ำ ร้อนหรือเย็น)
มีความเสียหายของเนื้อเยื่อบางประเภทที่ไม่มีตัวรับความรู้สึกใด ๆ ตรวจจับได้ จึงไม่เป็นเหตุของความเจ็บปวด ดังนั้น ตัวกระตุ้นอันตรายทั้งหมด จึงไม่ใช่เป็นตัวกระตุ้นที่เหมาะสม (adequate stimulus) ของโนซิเซ็ปเตอร์ ตัวกระตุ้นที่เหมาะสมของโนซิเซ็ปเตอร์จึงเรียกว่า ตัวกระตุ้นโนซิเซ็ปเตอร์  ซึ่งมีนิยามว่าเป็น"ปรากฏการณ์" ที่ทำให้เกิดความเสียหายในเนื้อเยื่อจริง ๆ หรือ"อาจจะ"ทำให้เกิดความเสียหายในเนื้อเยื่อได้ เป็นปรากฏการณ์ที่โนซิเซ็ปเตอร์ทำการถ่ายโอนและทำการเข้ารหัส
เชิงอรรถและอ้างอิง.
<templatestyles src="Reflist/styles.css" />
อมีณา ศิริรัตน์อัสดร

อมีณา ศิริรัตน์อัสดร (ชื่อเล่น: คิท) หรือชื่อเดิม อาภัสณี ศิริรัตน์อัสดร เป็นคนกรุงเทพมหานคร เกิดวันที่ 10 มีนาคม พ.ศ. 2526 จบการศึกษาปริญญาตรี มหาวิทยาลัยอัสสัมชัญ เป็นหนึ่งในศิลปินดูโอ้วงนีซ ศิลปินวงแรกของค่ายโดโจ ซิตี้ ประกอบสมาชิก กิรตรา พรหมสาขา ณ สกลนคร (กิ) และ อมีณา ศิริรัตน์อัสดร (คิท) 
เริ่มมีผลงานเพลงราวปี 2541 ออกอัลบั้มชุดแรกภายใต้สังกัดโดโจ ซิตี้ อัลบั้ม "Niece" เป็น Ep. อัลบั้ม มีเพลงจำนวน 5 เพลง เปิดตัวดัวยเพลง ไปพัก (Rest up!), บีบมือ (Squeeze), Just don't stop เป็นต้น ต่อด้วยอัลบั้มชุดที่สอง "Merci Merci" มีเพลงฮิต เช่น Kiss, ปลอดภัย (cuz you bigg!) เป็นต้น
ในปี 2556 คิทได้ขึ้นคอนเสิร์ตโดยเป็นแขกรับเชิญพิเศษที่รวบรวมศิลปินค่ายเบเกอรี่มิวสิค และค่ายโดโจ ซิตี้ เช่น โบ สุรัตนาวี สุวิพร (โบ ทีเค), นีซ, เอช, พิงค์ มิสเตอร์ซิสเตอร์ และอีกมากมาย ชื่อคอนเสิร์ตว่า "BMW Millennium Auto Presents P.O.P Party of The Bakerian" วันที่ 29 มิถุนายน พ.ศ. 2556 และกำลังจะมีคอนเสิร์ตอีกครั้งกับ "Boyd Ko Family Christmas Together" ในวันเสาร์ที่ 28 ธันวาคม พ.ศ. 2556 จำหน่ายบัตรเมื่อวันที่ 5 ตุลาคม
ปัจจุบัน เธอสมรสกับ Chris Tian ชาวอังกฤษ เมื่อวันที่ 9 กรกฎาคม พ.ศ. 2555 ณ โรงแรมเพนนินซูล่า กรุงเทพฯ
อัลบั้มพิเศษ.
อัลบั้ม BACk 2 THE DOJO CITY พ.ศ. 2546.
<templatestyles src="Col-begin/styles.css"/>
อัลบั้มอื่น ๆ.
"Made In Dojo City 1" คืออีกหนึ่งอัลบั้มรวมเพลงจากสาว ๆ ค่ายโดโจ ซิตี้ แต่ในอัลบั้มนี้ทุกเพลงจะมาในรูปแบบของอะคูสติก น่าฟังไปอีกแบบ หลายเพลงฮิตจากหลายศิลปินในค่ายถูกรวมไว้ในอัลบั้มของพวกเธอ เช่น "อยากอยู่อย่างนี้ไปนาน ๆ " ของ Project H, "ไม่ชอบ ไม่ชอบ", "ไปพัก" ของ Niece และ "อยากบอกกับเธอว่ารักเธอ" ของออย
"Made In Dojo City 2 Dojo Acoustic" คืออีกหนึ่งอัลบั้มรวมเพลงจากสาว ๆ ค่ายโดโจ ซิตี้เหมือนกับ "Made In Dojo City 1" แต่ในอัลบั้มนี้ทุกเพลงจะมาในรูปแบบของอะคูสติก น่าฟังไปอีกแบบ หลายเพลงฮิตจากหลายศิลปินในค่ายถูกรวมไว้ในอัลบั้มของพวกเธอ เช่น "ไม่รู้" ของ Project H, "บีบมือ" ของ Niece, "กันและกัน" ของ TK และ "อยากได้" ของออย
1 E+22 m²

1 E+22 m² เป็นอันดับของขนาดของสิ่งที่มีพื้นที่ระหว่าง 10,000,000,000 ถึง 100,000,000,000 ล้านตารางกิโลเมตร
พื้นที่ขนาดน้อยกว่า 1 หมึ่นล้านล้านตารางกิโลเมตร
ตัวอย่าง.
พื้นที่ขนาดมากกว่า 1 แสนล้านล้านล้านตารางกิโลเมตร
โซนี่ เอ็กซ์พีเรียแซด1

โซนี่ เอ็กซ์พีเรียแซด1  เป็นสมาร์ตโฟน รุ่นระดับสูง ใช้ระบบปฏิบัติการแอนดรอยด์ ผลิตโดยโซนี่ โดยส่วนใหญ่รู้จัก แซด1 ในชื่อ "โฮนามิ"  ซึ่งเป็นชื่อรหัสสำหรับการพัฒนาและผลิตรุ่นนี้ โดยเปิดตัวในงาน ไอเอฟเอ 2013 เมื่อวันที่ 4 กันยายน พ.ศ. 2556 ซึ่งจะวางขายในสหราชอาณาจักรวันที่ 20 กันยายน พ.ศ. 2556 และในประเทศอื่นๆ ภายในเดือนตุลาคม พ.ศ. 2556
เอ็กซ์พีเรียแซด1 เป็นสมาร์ตโฟนที่สามารถกันน้ำ และ กันฝุ่น ได้รับมาตรฐานไอพี 55 และ 58 และมีกล้องความละเอียด 20.7 ล้านพิกเซล ใช้โซนี่ จีเลนส์ และหน่วยประมวลผลภาพ ไบออนซ์ (BIONZ) รวมไปถึงส่วนต่อประสานกับผู้ใช้ แบบใหม่ และการออกแบบที่ใช้อะลูมิเนียม และกระจก บนตัวเครื่อง
คุณสมบัติ.
ฮาร์ดแวร์.
โซนี่ เอ็กซ์พีเรียแซด1 มีคุณสมบัติที่คล้ายคลึงกับรุ่นก่อนหน้าอย่าง เอ็กซ์พีเรียแซด ซึ่งมีการออกแบบที่เรียกว่า "ออมนิบาลานซ์" (Omni-Balance) โดยมุ่งเน้นในการสร้างความสมดุลจากมุมมองในทุกๆ ทิศทาง เอ็กซ์พีเรียแซด1 มีขอบที่โค้งมน และมีผิวเรียบทุกด้าน โดยขอบเชื่อมต่อติดกันทั้งตัวเครื่อง ทำมาจากอะลูมิเนียม ส่วนด้านหน้าและด้านหลัง จะใช้กระจก ปุ่มเปิด-ปิด ทำมาจากอะลูมิเนียม อยู่ทางด้านขวาของตัวเครื่อง ซึ่งที่ตั้งของมันสามารถทำให้ใช้โทรศัพท์ด้วยมือเดียวได้อย่างสะดวก โดยมีแรงบันดาลใจมาจากปุ่มด้านข้างของนาฬิกาหรู แซด1 วางขายทั้งหมด 3 สี คือสีดำ, สีขาว และ สีม่วง โดยแซด1 มีตัวเครื่องที่ค่อนข้างหนา (หนา 8.5 มิลลิเมตร) และหนัก (169 กรัม) และมีส่วนของหน้าจอหนากว่า เอ็กซ์พีเรียแซด แม้ว่าจะมีขนาดหน้าจอเท่ากัน ซึ่งโซนี่กล่าวว่า ต้องขยายขนาดเนื่องจากต้องรองรับเซนเซอร์ของกล้องที่มีขนาดที่ใหญ่ขึ้น เอ็กซ์พีเรียแซด1 ได้รับการรับรองการกันน้ำ และ กันฝุ่น ด้วยค่าไอพี 55 และ 58 ซึ่งแตกต่างจากเอ็กซืพีเรียแซด เพราะว่าแซด1 ไม่มีฝาปิดรูหูฟังกันน้ำ แต่สามารถกันน้ำได้ โดยแซด1 ใช้สแนปดรากอน 800 ควอดคอร์ คล็อกที่ 2.2 จิกะเฮิรตซ์ ซึ่งเป็นหน่วยประมวลผลล่าสุดของควอล์คอมม์ และใช้แรม 2 จิกะไบต์ ส่วนหน้าจอนั้นมีขนาด 5 นิ้ว ใช้เทคโนโลยี โซนี่ ไตรลูมีนอส และ เอ็กซ์เรียลลีตีเอนจิน เพื่อช่วยในการรับชมรูปภาพ และวิดีโอ ได้สวยงามขึ้น และแบตเตอรีมีความจุ 3000 มิลลิแอมป์
ซอฟต์แวร์.
เอ็กซ์พีเรียแซด1 ทำงานบนแอนดรอยด์ 4.2.2 พร้อมกับโซนี่ลันเชอร์ ซึ่งจะประกอบด้วยซอฟต์แวร์เพิ่มเติมต่างๆ ของโซนี่ เช่น วอล์คแมน แอปพลิเคชันเล่นสื่อ รวมไปถึงแอปพลิเคชันอัลบัม และวิดีโอ โดยแซด1 จะมีเทคโนโลยีเนียร์ฟีลด์คอมมูนิเคชัน หรือเอ็นเอฟซี ซึ่งเป็นคุณสมบัติที่จะสามารถเชื่อมต่อสมาร์ตโฟนกับโทรทัศน์ที่รองรับ หรือเล่นเพลงผ่านลำโพงที่รองรับระบบเอ็นเอฟซี รวมไปถึงแบตเตอรีที่สามารถอยู่ได้ทนนานมากขึ้นกว่าเดิม ส่วนแอปพลิเคชันของกูเกิล (เช่น กูเกิล โครม, กูเกิล เพลย์, กูเกิล เสิร์ช, กูเกิล แมปส์, กูเกิล ทอล์ก) จะติดตั้งลงในเครื่องตั้งแต่วางจำหน่าย ส่วนซอฟต์แวร์กล้องจะถูกปรับเปลี่ยนใหม่ทั้งหมด โดยมีคุณสมบัติเด่นคือ ไทม์ชิฟต์ (TimeShift)
รุ่น.
ทุกรุ่นรองรับ 2 จี จีเอสเอ็ม 4 เครือข่าย (850, 900, 1800, 1900) และ 3 จี ยูเอ็มทีเอส 5 เครือข่าย (850, 900, 1700, 1900, 2100) ยกเว้นรุ่น SO-01F โดยในประเทศไทยจะวางจำหน่ายโมเดล C6902 ก่อน ส่วนโมเดล C6903 ที่รองรับเครือข่าย 4G LTE จะนำเข้ามาในภายหลัง
โจโจ ออฟเฟอร์แมน

โจฌอน อเล็กซี ออฟเฟอร์แมน (Joseann Alexie Offerman) เกิด 10 มีนาคม ค.ศ. 1994 เป็นผู้ประกาศบนเวที, ผู้จัดการส่วนตัว, นักมวยปล้ำอาชีพ และนักร้องชาวอเมริกันที่ได้ร่วมงานให้กับWWEภายใต้ชื่อ โจโจ (JoJo) เป็นอดีตผู้ร่วมรายการโทเทิลดีวาส์
ชีวิตส่วนตัว.
เธอเป็นลูกสาวของอดีตนักเบสบอลมืออาชีพ José Offerman เธอมีเชื้อสายเม็กซิกันและโดมินิกัน เธอมีความสัมพันธ์กับอดีตนักมวยปล้ำ WWE Bray Wyatt และวันที่ 27 มีนาคม 2019 Offerman ประกาศผ่าน Instagram ว่าพวกเขาคาดหวังว่าจะมีลูก ซึ่งเกิดเมื่อวันที่ 18 พฤษภาคม 2019 นักมวยปล้ำ Braun Strowman เป็นพ่อทูนหัวของเด็ก เมื่อวันที่ 28 พฤษภาคม 2020 ทั้งคู่ให้การต้อนรับลูกคนที่สอง Hyrie Von Rotunda
วัดดอนทราย (จังหวัดราชบุรี)

วัดดอนทราย ตั้งอยู่เลขที่ 1 บ้านดอนทราย หมู่ที่ 1 ตำบลดอนทราย อำเภอปากท่อ จังหวัดราชบุรี สังกัดคณะสงฆ์มหานิกาย
ประวัติ.
วัดดอนทราย ตั้งเมื่อ พ.ศ. 2404 ได้รับพระราชทานวิสุงคามสีมาเมื่อวันที่ 22 พฤศจิกายน 2534 วิสุงคามสีมา กว้าง 52 เมตร ยาว 52 เมตร ที่ดินตั้งวัดมีเนื้อที่ 23 ไร่ ที่ธรณีสงฆ์ จำนวน 1 แปลง มีเนื้อที่ 14 ไร่ 1 งาน
วัลลภ สุปริยศิลป์

วัลลภ สุปริยศิลป์ (3 เมษายน พ.ศ. 2483 — 15 กุมภาพันธ์ พ.ศ. 2560) อดีตสมาชิกสภาผู้แทนราษฎรจังหวัดน่าน 8 สมัย และเป็นอดีตหัวหน้าพรรคเพื่อธรรม
ประวัติ.
วัลลภ สุปริยศิลป์ เกิดเมื่อวันที่ 3 เมษายน พ.ศ. 2483 เป็นชาวอำเภอปัว จังหวัดน่าน สำเร็จการศึกษาระดับปริญญาตรี วิทยาศาสตรบัณฑิต สาขาคณิตศาสตร์ (เกียรตินิยม) จากจุฬาลงกรณ์มหาวิทยาลัย ระดับปริญญาโท M.Sc. สาขา Industrial Mathematic and Statisties จาก University of Aston in Birmingham ประเทศอังกฤษ และระดับปริญญาเอก Ph.D สาขา Industrial Technology จาก University of Bradford ประเทศอังกฤษ
วัลลภ สมรสกับนางอันธิกา สุปริยศิลป์ มีบุตร 3 คน หนึ่งในนั้น คือนายณัฐพงษ์ สุปริยศิลป์ ส.ส. น่าน 3 สมัย
การทำงาน.
ผู้ช่วยศาสตราจารย์ ดร.วัลลภ เข้ารับราชการในตำแหน่ง อาจารย์ตรี ที่ภาควิชาคณิตศาสตร์ คณะวิทยาศาสตร์ มหาวิทยาลัยเชียงใหม่ ภายหลังโอนย้ายไปสังกัดภาควิชาสถิติ ในคณะเดียวกัน ในเวลาต่อมา
งานการเมือง.
ดร.วัลลภ ได้รับเลือกตั้งเป็นสมาชิกสภาผู้แทนราษฎรจังหวัดน่าน ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 สังกัดพรรคกิจสังคม ต่อมาในปี พ.ศ. 2529 เว้นว่างไปหนึ่งสมัย และได้รับเลือกตั้งอีกครั้ง ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 สังกัดพรรครวมไทย "(ซึ่งต่อมาเปลี่ยนเป็น พรรคเอกภาพ)" ต่อมาเขาได้เข้าร่วมงานกับนายณรงค์ วงศ์วรรณ และได้เป็นกรรมการบริหารพรรคสามัคคีธรรม และเป็น ส.ส.สมัยที่ 3 ในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 แต่ในการเลือกตั้งเดือนกันยายนของปีเดียวกัน เขาสอบตก จากนั้นจึงย้ายเข้าสังกัดพรรคชาติไทย และได้รับเลือกตั้งสมัยที่ 4 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 ในนามพรรคชาติพัฒนา
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 เขาได้รับเลือกตั้งอีก 2 สมัยติดต่อกัน ในสังกัดพรรคไทยรักไทย จนกระทั่งพรรคไทยรักไทย ถูกยุบพรรคเขาจึงได้ย้ายเข้าสังกัดพรรคพลังประชาชน และได้รับเลือกตั้งอีกเป็นสมัยที่ 8
ใน พ.ศ. 2554 เขาได้สนับสนุนให้บุตรชาย คือ นายณัฐพงษ์ สปริยศิลป์ ลงสมัครรับเลือกตั้ง ส่วนตัวเขาลงสมัครรับเลือกตั้งในระบบบัญชีรายชื่อ ลำดับที่ 113 ต่อมาเขาได้เข้ารับตำแหน่งหัวหน้าพรรคเพื่อธรรม และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาลงสมัครรับเลือกตั้งในระบบบัญชีรายชื่อของพรรคเพื่อธรรม แต่การเลือกตั้งครั้งดังกล่าว เป็นโมฆะตามคำวินิจฉัยของศาลรัฐธรรมนูญ
ถึงแก่อนิจกรรม.
วัลลภ สุปริยศิลป์ เสียชีวิตด้วยโรคมะเร็ง เมื่อวันที่ 15 กุมภาพันธ์ พ.ศ. 2560 มีพิธีพระราชทานเพลิงศพเมื่อวันที่ 22 กุมภาพันธ์ พ.ศ. 2560 ณ วัดพระธาตุเบ็งสกัด ตำบลปัว อำเภอปัว จังหวัดน่าน
จักรพรรดินีเซี่ยวเฉิงเหริน

จักรพรรดินีเสี้ยวเฉิงเหริน  ทรงเป็นจักรพรรดินีพระองค์แรกในจักรพรรดิคังซีทรงมาจากราชสกุล เฮ่อเซ่อหลี่ อภิเษกสมรสกับจักรพรรดิคังซีตั้งแต่พระชนมายุยังน้อย และเสด็จสวรรคตเมื่อพระชนมายุ 20 พรรษา ซึ่งเป็นจักรพรรดินีที่พระชนม์น้อยที่สุดในราชวงศ์ชิง
พระอิสริยยศหลังสวรรคต.
สมเด็จพระจักรพรรดินีเสี้ยวเฉิงเหรินทรงได้รับการเฉลิมพระนามหลังเสด็จสวรรคตแล้วว่า :
! style="width: 26%; | ก่อนหน้า
! style="width: 4%; |
! style="width: 40%; | จักรพรรดินีเซี่ยวเฉิงเหริน
! style="width: 4%; |
! style="width: 26%; | ถัดไป
 <br>
วัดโชติทายการาม

วัดโชติทายการาม เป็นวัดในพระพุทธศาสนาเถรวาท สังกัดคณะสงฆ์มหานิกาย ตั้งอยู่เลขที่ 3 หมู่ที่ 1 ต.ดำเนินสะดวก อ.ดำเนินสะดวกจ.ราชบุรี
ประวัติ.
สร้างขึ้นด้วยศรัทธาของคุณปู่มั่ง มั่งมี คหบดีผู้มีใจกุศล ถวายที่ดินของตนเพื่อสร้างวัด กับทั้งบอกบุญชาวบ้านรวมเงินได้ 1 ชั่งเศษ ก่อสร้างกุฏิ 1 หลัง เมื่อ พ.ศ. 2417 แล้วนิมนต์พระภิกษุช่วง จากวัดบางคนฑีใน มาเป็นเจ้าอาวาสองค์แรก
ที่ตั้ง.
ตั้งอยู่เลขที่ 3 หมู่ที่ 1 ต.ดำเนินสะดวก อ.ดำเนินสะดวก จ.ราชบุรี
วัดอุบลวรรณาราม

วัดอุบลวรรณาราม ชื่อเดิม วัดอุบลวรรณาราม ตั้งอยู่บ้านเลขที่ 12 หมู่ที่ 3 ต.ศรีสุราษฎร์ อ.ดำเนินสะดวก จ.ราชบุรี รหัสไปรษณีย์ 70130สังกัดคณะสงฆ์ มหานิกาย
ประวัติ.
ตั้งอยู่เลขที่ 12 หมู่ที่ 3 ตำบลศรีสุราษฎร์ อำเภอดำเนินสะดวก จังหวัดราชบุรี ความเป็นมาของชื่อวัด คุณโยมบัว ไม่ทราบนามสกุล เป็นหัวหน้าพร้อมด้วยญาติมิตร ซื้อที่ดินถวายให้เป็นที่ตั้งวัดเมื่อพ.ศ. 2429 จำนวน 2 ขนัด เนื้อที่ 24 ไร่ 91 ตารางวา มอบถวายให้พระอธิการหนู จัดตั้งวัดขึ้น จึงขนานนามผู้ถวายที่ดินเป็นชื่อวัดนามว่า บัว เป็น อุบล + วรรณา + อาราม “อุบลวรรณาราม” และได้รับพระราชทานวิสุงคามสีมา เมื่อ พ.ศ. 2449 สร้างอุโบสถ ขึ้น 1 หลัง
สภาพเมื่อแรกตั้งวัด มีศาลาการเปรียญไม้ไผ่ 1 หลัง และกุฏิมุงจาก 3 ห้อง บนเนื้อที่ 24 ไร่ 91 ตารางวาและภายหลังมีผู้ซื้อที่ดินถวายเพิ่มเติมอีก จำนวนหนึ่ง
อาคารเสนาสนะต่างๆ (หากมีจิตรกรรมฝาผนัง ให้ระบุไว้ด้วย) อุโบสถ กว้าง 11.40 เมตร ยาว 36 เมตร สร้างเมื่อ พ.ศ. 2530 
ศาสนสถาน.
เป็นอาคารรูปทรงไทยก่ออิฐถือปูน มีจิตรกรรมฝาผนังเป็นไม้สักแกะสลักรูปรามเกียรต์
วิหารจตุรมุขหลวงพ่อแดง 
ศาลาการเปรียญ กว้าง 24.05 เมตร ยาว 31.68 เมตร สร้างเมื่อ พ.ศ. 2491 เป็นอาคาร เรือนไม้ทรงไทย
ณิชชาอร จินดาพล

ร้อยตำรวจโทหญิง ณิชชาอร จินดาพล ชื่อเล่น แน็ต เป็นอดีตนักกีฬาแบดมินตันหญิงชาวไทย ผู้เข้าแข่งขันรายการเจแปนซูเปอร์ซีรีส์ 2012 และเป็นแชมป์หญิงเดี่ยวในการแข่งขันรายการโยเน็กซ์แคนาดาโอเพน 2013 โดยได้ประกาศเลิกเล่นเมื่อปี พ.ศ. 2565
ประวัติ.
ณิชชาอร จินดาพล เกิดวันที่ 31 มีนาคม พ.ศ. 2534 เป็นชาวจังหวัดภูเก็ต เริ่มเล่นแบดมินตันเมื่ออายุได้ 8 ปีพร้อมกับพี่สาวจากคำแนะนำของผู้เป็นพ่อ เธอสำเร็จการศึกษาระดับมัธยมปลายจากโรงเรียนสตรีวิทยา 2 และระดับปริญญาตรี คณะบริหารธุรกิจระหว่างประเทศ มหาวิทยาลัยศรีปทุม ในวันที่ 1 เมษายน พ.ศ. 2555 เธอได้เป็นแชมป์การแข่งขันประเภทหญิงเดี่ยวในรายการเวียดนามอินเตอร์เนชันแนลชาเลนจ์ 2012 ณิชชาอรได้รับรางวัลเหรียญเงินจากการแข่งขันแบดมินตันในเอเชียนเกมส์ 2010 ประเภททีมหญิง
เดือนเมษายน พ.ศ. 2555 ณิชชาอรเข้าแข่งขันรายการซิปุตราฮานอยเวียดนามอินเตอร์เนชันแนลชาลเลนจ์ 2012 ในประเภทหญิงเดี่ยว ที่ซึ่งเธอได้เข้าสู่รอบชิงชนะเลิศโดยได้พบกับอะยุมิ มิเนะ จากประเทศญี่ปุ่น จากนั้น ช่วงปลายเดือนเดียวกันนี้ ณิชชาอรเข้าแข่งขันรายการโยเน็กซ์ซันไรส์อินเดียนโอเพน 2012 ซึ่งเธอผ่านรอบแรกได้โดยยีกิต เนสลีฮาน ผู้เป็นนักแบดมินตันจากประเทศตุรกีได้ขอถอนตัว วันที่ 6 ตุลาคม ของปีเดียวกันนี้ ณิชชาอรเข้าแข่งขันรายการเอสซีจีออลไทยแลนด์แชมเปียนชิพ 2555 รอบรองชนะเลิศประเภทหญิงเดี่ยว โดยเป็นฝ่ายชนะทรัพย์สิรี แต้รัตนชัย 2-1 เกม ด้วยคะแนน 21-17,21-23, 21-10 และณิชชาอรได้ตำแหน่งรองแชมป์ โดยเป็นฝ่ายแพ้ต่อรัชนก อินทนนท์ ในรอบชิงชนะเลิศ และในเดือนพฤศจิกายน เธอได้เข้าแข่งขันรายการโยเน็กซ์-ซันไรส์ฮ่องกงโอเพน 2012 ในฐานะมือวางอันดับที่ 35 ของโลก
วันที่ 10 มกราคม พ.ศ. 2556 ณิชชาอรเข้าแข่งขันศึกวิคเตอร์โคเรียโอเพน 2013 ประเภทหญิงเดี่ยว โดยเป็นฝ่ายชนะจูเลียน เชงก์ จากประเทศเยอรมนีที่คะแนน 21-19, 21-8 เดือนเมษายน พ.ศ. 2556 ณิชชาอรเข้าแข่งขันรายการโยเน็กซ์ออสเตรเลียนโอเพน 2013 ในฐานะมือวางอันดับ 4 ของรายการ ที่ซึ่งเธอได้ตำแหน่งรองแชมป์ในประเภทหญิงเดี่ยว และในวันที่ 18 กรกฎาคม ของปีเดียวกันนี้ เธอได้เข้าแข่งขันประเภทหญิงเดี่ยวรายการโยเน็กซ์แคนาดาโอเพน 2013 โดยในรอบนี้ ณิชชาอรเป็นฝ่ายชนะจาง เป่ยเหวิน จากสหรัฐอเมริกา ที่คะแนน 21-14, 15-8 ซึ่งจาง เป่ยเหวิน ได้มีอาการบาดเจ็บและขอถอนตัว ส่วนในวันที่ 19 กรกฎาคม เธอเป็นฝ่ายชนะชาน ซือคา จากฮ่องกง 2-1 เกม ที่คะแนน 21-16, 19-21 และ 21-18 จากนั้น ในวันที่ 21 กรกฎาคม ณิชชาอรเป็นฝ่ายชนะมาริน แคโรลินา จากประเทศสเปน 2-1 เกม ด้วยคะแนน 15-21, 21-10 และ 21-18 ก่อนที่จะเข้าสู่รอบชิงชนะเลิศ และได้เป็นแชมป์รายการนี้ โดยเป็นฝ่ายชนะยิป ปุยยิน จากฮ่องกงที่ 2-0 เกม ด้วยคะแนน 21-18 และ 21-16 
วันที่ 29 สิงหาคม พ.ศ. 2556 ในการแข่งขันแบดมินตันชิงชนะเลิศแห่งประเทศไทยประจำปี 2556 ประเภทหญิงเดี่ยว ณิชชาอรสามารถผ่านรอบสองเข้าสู่รอบสามได้โดยไม่ต้องลงแข่งเนื่องด้วยภัทรสุดา ไชยวรรณ ได้ถอนตัวจากรอบดังกล่าวเพราะอาการบาดเจ็บ และในวันที่ 30 สิงหาคม รอบก่อนรองชนะเลิศของรายการเดียวกันนี้ ณิชชาอรเป็นฝ่ายชนะอนาวิกา อินทรวัฒนา 2 เกม ด้วยคะแนน 21-9, 21-11 และเข้าสู่รอบตัดเชือกโดยได้พบกับพรทิพย์ บูรณะประเสริฐสุข
กล้วยนวล

กล้วยนวล หรือ กล้วยหัวโต ชื่อวิทยาศาสตร์: "Ensete glaucum" เป็นกลุ่มของกล้วยอบิสซิเนียที่ไม่เป็นรู้จักมากนัก บางครั้งมีชื่อวิทยาศาสตร์ "Musa nepalensis" หรือ "Ensete giganteum" หรือ "Ensete wilsonii" เป็นพืชพื้นเมืองในจีน เนปาล อินเดีย พม่า และประเทศไทยในพื้นที่สูง ลำต้นเป็นเหง้าไม่แตกหน่อ โคนป้อมใหญ่ สีของกาบลำต้นเทียมสีเขียว มีนวลเป็นไขหนา ก้านใบมีสีเขียว มีร่องเปิด เส้นกลางใบสีเขียว ริ้วประดับสีเขียว ลักษณะคล้ายกล้วยผา ริ้วประดับเรียงสลับกับดอกและชิดติดกันมาก ช่อดอกขนาดใหญ่ โค้งลง ผลใหญ่กลมป้อม เมล็ดขนาดใหญ่ สีดำ มีจำนวนมาก
กล้วยนวลเป็นพืชที่รับประทานได้ ชาวเมี่ยนนำปลีไปแกง และนำกาบกล้วยไปเป็นอาหารหมู
อายส์แดตซีอินเดอะดาร์ก

อายส์แดตซีอินเดอะดาร์ก  คือสตูดิโออัลบั้มลำดับที่ 12 ของศิลปินชายชาวอเมริกัน เคนนี โรเจอส์ ออกวางขายในสหรัฐอเมริกาในวันที่ 30 สิงหาคม ปี 1983 มียอดขายปัจจุบันมากกว่า 15 ล้านชุดทั่วโลก
ภาพรวม.
อายส์แด็ทซีอินเดอะดารค์ ถือเป็นผลงานชุดที่ 3 ของ แบร์รี กิบบ์ ตั้งแต่ปี 1980 ที่ไม่ได้ทำร่วมกับวง บีจีส์ กิบบ์เป็นผู้เขียนเพลงส่วนใหญ่ในอัลบั้ม ที่ให้อารมณ์ หวนกลับไปในวันเก่าๆเมื่อสมัยที่ โรเจอส์ อยู่กับวง The First Editon ในตอนแรก เพลง Island In The Stream ไม่ใช่เพลงร้องคู่ และโรเจอส์ก็ไม่ปลื้มนัก แต่ภายหลัง จากที่ Dolly Parton ได้มาร้องร่วมด้วย ทำให้เพลงนี้ไปได้สวย และกลายเป็นเพลงฮิต โด่งดังไปทั่ว เพลงนี้สามารถขึ้นอับดับ 1 ทั้งชารต์เพลงป๊อปและคันทรี ได้ และภายหลังก็กลายเป็นเพลงอันดับ 1 แห่งปี 1983 
อีกเพลงหนึ่งในอัลบั้มนี้ คือ Buried Treasure เป็นซิงเกิล ที่สามารถขึ้นอันดับ 3 ในชารต์เพลงคันทรีได้ และเพลง This Woman ซึ่งขึ้นถึง ท๊อป 20 ทั้งชารต์เพลงป๊อปและคันทรี ขณะเดียวกัน เพลงชื่อเดียวกับอัลบั้ม Eyes That See In The Dark ยังขึ้นชารต์เพลงฮิตที่ประเทศอังกฤษ เป็นเวลา 6 สัปดาห์ในท๊อป 100
หมายเหตุ.
เพลง I Will Always Love You ที่อยู่ในอัลบั้มนี้ แต่งโดย Barry และ Maurice Gibb และเป็นคนละเพลง กับ เพลงชื่อดังที่ชื่อเหมือนกับเพลงนี้ ซึ่งแต่งโดย Dolly Parton ซึ่งภายหลัง เคนนี โรเจอส์ อัดเพลงฮิตเพลงนี้ ของ Dolly Parton ใหม่โดยถูกรวมอยู่ในอัลบั้มเพลงคัฟเวอร์ Vote for Love ในปี 1996
เพลง "Buried Treasure" มีชื่อคล้ายกับเพลง Buried Treasures ซึ่งอยู่ในอัลบั้ม Love or Something Like It ปี 1978 ของ โรเจอส์ 
และไม่เคยถูกตัดโปรโมตเป็นซิงเกิล 
บุคลากร.
Bee Gees ร่วมประสานเสียงในเพลง "Living with You" ขณะเดียวกัน Gatlin Brothers ก็ร่วมประสานเสียงในเพลง "Buried Treasure" and "Evening Star" เช่นกัน
ดิอายส์แดตซีอินเดอะดาร์กเดโม่.
"ดิอายส์แดตซีอินเดอะดาร์กเดโม่" เป็นเดโม่อัลบั้ม โดย Barry Gibb แต่เดิมแล้วตั้งใจออกมาเป็นเทปโดเม่ให้นักสะสมเท่านั้นแต่ภายหลังก็มี CD ด้วย โดยมีการขายอย่างถูกกฎหมายผ่านทาง Itunes ในปี 2006 .
วัดท่าเรือ (จังหวัดราชบุรี)

วัดท่าเรือ เป็นวัดราษฎร์ของพระสงฆ์ไทย ฝ่ายมหานิกาย ตั้งอยู่เลขที่ 186 หมู่ 2 ตำบลแพงพวย อำเภอดำเนินสะดวก จังหวัดราชบุรี 
ประวัติ.
วัดท่าเรือ เป็นวัดเก่าแก่ ที่สันนิษฐานว่า สร้างมาตั้งแต่ ร.ศ. 124 ตามหลักฐานเป็นอักษรจารึกไว้ที่หลังคาโบสถ์ วัดท่าเรือเริ่มแรกเป็นเพียงสำนักสงฆ์ มีหลวงพ่อแก้วปกครองคณะสงฆ์ เมื่อชาวบ้านเกิดความเลื่อมใสศรัทธา จึงร่วมกันบริจาคทรัพย์สร้างโบสถ์พร้อมพระประธาน ในโบสถ์ 1องค์ แล้วเสร็จในปี พ.ศ. 2451 และตั้งชื่อวัดว่า “วัดเก่าท่าเรือ” เพราะสมัยก่อนสถานที่ตรงนี้เป็นท่าเรือ มีผู้คนนำสินค้ามาขายกันมากมาย ชาวบ้านจะเดินทางไปไหน ก็ต้องมาต่อเรือที่ท่าเรือแห่งนี้ เมื่อสร้างโบสถ์เสร็จชาวบ้านได้นำแท่นหินศิลาแดงมาให้ช่างแกะสลักเป็นพระพุทธรูปชื่อว่า “หลวงปู่แดง”แล้วนำไปประดิษฐานในโบสถ์อีกหนึ่งองค์ ต่อมาชาวบ้านได้ร่วมกันบริจาคทรัพย์สร้างโบสถ์ใหม่แทนหลังเก่าที่ทรุดโทรม แล้วเสร็จในปี พ.ศ. 2499 ได้รับพระราชทานวิสุงคามสีมาเมื่อวันที่ 5 กุมภาพันธ์ พ.ศ. 2500และได้เปลี่ยนชื่อจาก “วัดเก่าท่าเรือ”เป็น “วัดท่าเรือ”จนถึงปัจจุบัน
เทศบาลตำบลปากน้ำฉวาง

เทศบาลตำบลปากน้ำฉวาง เป็น 1 ใน 10 ของเทศบาลตำบลของอำเภอฉวาง ตั้งอยู่บ้านปากน้ำ เลขที่ 211 หมู่ที่ 7 ตำบลฉวาง อำเภอฉวาง จังหวัดนครศรีธรรมราช อยู่ห่างจากที่ว่าการอำเภอฉวาง ประมาณ 4 กิโลเมตร มีเนื้อที่ประมาณ 55 ตารางกิโลเมตร หรือประมาณ 34,375 ไร่ มีฐานะเป็นนิติบุคคลและเป็นหน่วยงานบริหารราชการส่วนท้องถิ่น ที่จัดตั้งขึ้นตามพระราชบัญญัติสภาตำบลและองค์การบริหารส่วนตำบล พ.ศ. 2537 ซึ่งกระทรวงมหาดไทยได้ประกาศจัดตั้งเป็นองค์การบริหารส่วนตำบล โดยมีประกาศในพระราชกิจจานุเบกษา ฉบับประกาศทั่วไป เล่มที่ 113 ตอนพิเศษ 52 ง ลงวันที่ 25 ธันวาคม พ.ศ. 2539
ประวัติ.
คำว่า “ฉวาง” น่าจะมาจากคำว่า “ขวาง” ดังที่ตำนานพระธาตุเมืองนครศรีธรรมราช (ระเบียงตีนธาตุ) ในสมัยสมเด็จพระนารายณ์มหาราช ได้กล่าวถึงการทำระเบียงล้อมพระบรมธาตุเจดีย์ และอีกตอนหนึ่งมีความว่า “ขุนศรีพลแปดอ้อมแสนเมืองขวางเจ้าเมืองสระสี่ห้อง” และอีกตอนหนึ่งมีความว่า “ขุนศรีพลแปดอ้อมแสนเมืองขวางเอาเชงทำกุฎีวัดคูหา วัดฉวาง วัดลำพูน เอามามุงพระทำศาลา” ต่อมาคำนี้กลายเป็นเสียง “ฉวาง” และใช้เรื่อยมาจนถึงปัจจุบัน ล่วงมาถึง พ.ศ. 2354 ในแผ่นดินรัชกาลที่ 2 แห่งกรุงรัตนโกสินทร์ พระเจ้าน้องยาเธอกรมหมื่นศักดิ์พลเสพย์ กราบทูลพระกรุณาว่า ข้าหลวงกรมการเมืองนครขาดอยู่ มิครบตามตำแหน่งจึงทรงพระกรุณาโปรดเกล้าฯ ให้จัดตั้งเสริมให้ครบตามตำแหน่ง ณ วันจันทร์ เดือน 12 ขึ้น 5 ค่ำ ปีมะเมีย ศรีศก พ.ศ. 2354 ว่าเมืองขวาง หรือฉวาง มีฐานะเป็น”แขวงที่ฉวางท่าชี” ประกอบด้วยที่และอำเภอ คือแขวงที่ท่าชี มีหมื่นเพชรธานี นายที่ฉวางท่าชี ที่พดชมโรที่กะเที่ยงที่ต่อขนุน ศักดินา 800 ฝ่ายขวา มีขุนอินทบุรี เป็นรองที่ฉวางท่าชี ศักดินา 400 มีที่แขวงที่ และอำเภอ ซึ่งขึ้นกับแขวงนี้คือ อำเภอท่าชี อำเภอวัดขรม อำเภอน้ำพุ และแขวงที่ฉวางท่าชี มีผู้ปกครองถือศักดินาคนละ 200 เท่ากัน ได้แก่หมื่นไชยบุรี หมื่นแสนบุรี หมื่นจิตรบุรี หมื่นยมบุรี และพันอินทร์ตามลำดับ ครั้นถึงพ.ศ. 2440 กระทรวงมหาดไทยได้มอบหมายให้หลวงพำนักนิคมคาม นายอำเภอทุ่งสงสมัยนั้นไปตรวจราชการในพื้นที่บ้านจันดี ทานพอ กระเปียด กะทูน พิปูน ลำพูน ละอาย และช้างกลาง ได้พิจารณาเห็นว่า ท้องที่ดังกล่าวสมควรจัดตั้งเป็นอำเภอได้ และควรยุบรวมบางเมืองลงแล้วตั้งเป็นตำบลขึ้นใหม่ เพื่อให้สะดวกแก่การปกครองดูแลราษฎร ตามนโยบายปฏิรูปการปกครองหัวเมือง ด้วยเหตุนี้ กระทรวงมหาดไทยจึงให้ยุบเมืองกะเปียด เมืองพิปูน เมืองหลักช้าง เมืองละอาย และเมืองฉวางท่าชี หลังปรับเป็นตำบล ตามชื่อเดิมตั้งเป็น”อำเภอฉวาง”
ภูมิศาสตร์.
เทศบาลตำบลปากน้ำฉวาง ตั้งอยู่ทางทิศตะวันตกขอตัวเมืองนครศรีธรรมราช
สภาพทั่วไป.
สภาพทั่วไปของพื้นที่ส่วนใหญ่เป็นที่ราบลุ่มใกล้แม่น้ำ และที่ราบสูงบางส่วน มีพื้นที่ ทำการเกษตร 33,726 ไร่ มีแม่น้ำสายหลักไหลผ่าน คือ แม่น้ำตาปี และลำคลองอีก 2 แห่ง คือ คลอง คุดด้วน และคลองมีน
การแบ่งเขตปกครอง.
เทศบาลตำบลปากน้ำฉวางแบ่งเขตปกครองประกอบด้วย 12 ชุมชน ดังนี้
อ้าอิง.
<templatestyles src="Reflist/styles.css" />
โรงเรียนราชประชานุเคราะห์ ๒๖

โรงเรียนราชประชานุเคราห์ ๒๖ จังหวัดลำพูน ก่อกำเนิดขึ้นตามประกาศของกระทรวงศึกษาธิการ เนื่องในเนื่องในวโรกาสที่พระบาทสมเด็จพระเจ้าอยู่หัว เสด็จเถลิงถวัลยราชสมบัติได้ ๕๐ ปี โดยจัดให้เป็นโรงเรียนแบบศึกษาสงเคราะห์ รับเด็กที่ขาดโอกาสด้านการศึกษา และจากครอบครัวที่ยากไร้ทางเศรษฐกิจและสังคม เข้าเรียนโดยไม่มีค่าใช้จ่ายใด ๆ ทั้งสิ้น โรงเรียนตั้งอยู่บนถนนลำพูนลี้ในตำบลน้ำดิบ อำเภอป่าซาง จังหวัดลำพูน พระพุทธรูปประจำโรงเรียน คือ พระชัยมงคลราชบพิตร
วัดโพธิ์ราษฏร์ศรัทธาธรรม

วัดโพธิ์ราษฎร์ศรัทธาธรรม เป็นอารามวัดราษฎร์ ตั้งอยู่หมู่ที่ 2 ตำบลสามเรือน อำเภอเมืองราชบุรี จังหวัดราชบุรี สังกัดคณะสงฆ์มหานิกาย ภาค 15
ประวัติ.
วัดโพธิ์ราษฎร์ศรัทธาธรรม เป็นอารามวัดราษฎร์ ตั้งอยู่หมู่ที่ 2 ตำบลสามเรือน อำเภอเมืองราชบุรี จังหวัดราชบุรี สังกัดคณะสงฆ์มหานิกาย ที่ดินตั้งวัดมีเนื้อที่ 21ไร่ 2 งาน 16 ตารางวา ได้สร้างขึ้นเมื่อ พ.ศ. 2441 ต่อมาได้รับพระราชทาน วิสุงคามสีมา เมื่อ วันอังคาร ที่ 16 เดือน มีนาคม พ.ศ. 2519 ตรงกับแรม 1 ค่ำ เดือน 4 ปีเถาะเขตวิสุงคามสีมา กว้าง 40 เมตร ยาว 80 เมตร
เจ้าอาวาส.
ลำดับเจ้าอาวาสโพธิ์ราษฎร์ศรัทธาธรรม
วัดถ้ำเขาไม้รวก

วัดถ้ำเขาไม้รวก สังกัดนิกายมหานิกาย ภาค 15 ตั้งอยู่ที่เลขที่ 80/9 หมู่ที่ 9 ตำบลอ่างทอง อำเภอทับสะแก ประจวบคีรีขันธ์ 77130
ประวัติ.
วัดถ้ำเขาไม้รวก มีเค้าลาง ว่าแต่เดิมเป็นสำนักปฏิบัติธรรมมาก่อนที่จะตั้งขึ้นเป็นวัด เป็นพื้นที่ติดกับชายทะเล บริเวณเป็นพื้นที่ราบและภูเขาเล็กๆ บนเขามีกุฎิสร้างไว้ 4 หลัง ค่อนข้างที่จะดูวิเวกดูสภาพก็น่าจะสร้างไว้นานพอสมควร ได้มีพระมาอยู่ผัดเปลี่ยนไม่แน่นอน เพราะสถานเป็นที่ค่อนข้างเงี่ยบ ต่อมาได้มีพระอาจารย์แสวง ก็เข้ามาอยู่ ณ ถ้ำเขาไม้รวกและมี นายแปลง นางสังวาล ชูวิเชียร กับนายยุ้ย นางสร้อย ลอยลม และนายส่ง นางเม เป็นผู้อุปถัมภ์ ในสมัยนี้ก็ได้มีการบูรณะสร้างเสนาสนะและถาวรวัตถุ เช่น ปั้นพระพุทธรูป สร้างศาลาริมน้ำ 
ต่อมาปี 2514 พระอาจารย์แสวงก็ได้มรณภาพลง นับแต่นั้นก็มีพระมาอยู่นานบ้างไม่นานบ้าง มีนามปรากฏก็คือ พระอาจารย์สมพรมาอยู่ พ.ศ. 2528 พระอาจารย์สมหวังมาอยู่ พ.ศ. 2535 พระอาจารย์ติ๋วมาอยู่ พ.ศ. 2536 จนกระทั่งพระครูประกิตสังวรคุณรองเจ้าคณะอำเภอทับสะแก จังหวัดประจวบ ได้ส่งพระเด่นดวง ธนนาโค มาอยู่จำพรรษาประจำเพื่อทำนุบำรุงที่พักสงฆ์ ได้มีการพัฒนาเรื่อยมา เมื่อ พ.ศ. 2549 ได้ทำเรื่องขอตั้งวัด และสำนักงานพระพุทธศาสนาแห่งชาติประกาศตั้งเป็นวัดขึ้นในพระพุทธศาสนามีนามว่า “วัดถ้ำเขาไม้รวก” เมื่อวันที่ 7 มิถุนายน พ.ศ. 2549
ต่อมามีศิษย์ศรัทธามาปฏิบัติธรรมที่นี่มากขึ้นๆ จนได้เริ่มมีการสร้างอาคารอื่นเพิ่มเติมขึ้นมาทีหลัง ซึ่งสามารถสังเกตเห็นได้ชัดว่ามีอายุต่างกันมากเป็นศาลาการเปรียญอยู่ตรงกลาง ล่าสุดมีการสร้างอุโบสถที่มีความสวยงามตามยุคสมัย วัดถ้ำเขาไม้รวก (สำนักปฏิบัติธรรมประจำจังหวัดประจวบคีรีขันธ์ แห่งที่ 24) ของจังหวัประจวบคีรีขันธ์ มีศูนย์ศึกษาพระพุทธศาสนาวันอาทิตย์ เจ้าอาวาส คือ พระอธิการเด่นดวง ธนนาโค และเป็นเจ้าคณะตำบลอ่างทอง เขต 1 และยังเป็นสถานที่ปฏิบัติธรรมของนักเรียนและคนทั่วไปในช่วงวันหยุด และสถานที่ปฏิบัติธรรมสำหรับประชาชนที่ศรัทธาทั่วไปด้วย
ไอโฟน 5เอส

ไอโฟน 5เอส  เป็นสมาร์ทโฟน จอสัมผัส ที่ผลิตโดยบริษัท แอปเปิล ถือเป็นไอโฟนรุ่นที่ 7 ซึ่งรุ่นก่อนหน้านี้คือ ไอโฟน 5 โดยที่ไอโฟน 5เอสนี้ ได้เปิดตัวพร้อมกับ ไอโฟน 5ซี ซึ่งเป็นรุ่นประหยัด เมื่อวันที่ 10 กันยายน พ.ศ. 2556 โดยลักษณะภายนอกเหมือนกับรุ่นก่อนหน้า แต่เพิ่มความละเอียดของกล้องกับแฟลชให้สมจริงยิ่งขึ้น และเพิ่มสีทองเข้ามาอีกสีหนึ่ง จากเดิมที่มีแค่ขาวกับดำ
คุณสมบัติ.
ฮาร์ดแวร์.
แม้กล้องของ iPhone 5S จะมีความละเอียด 8 ล้านพิกเซลเท่าเดิม แต่ก็มีรูรับแสงที่ใหญ่ขึ้น (f/2.2) และขนาดตัวรับแสงที่ใหญ่ขึ้นกว่าไอโฟนรุ่นก่อน นอกจากนี้ยังมีแฟลชระบบ "True Tone" ที่ใช้แสง LED สีอำพันและสีขาว ฉายพร้อมกันในสัดส่วนต่างๆ ตามที่เครื่องวัดได้จากสภาพแสงโดยรอบ เพื่อให้แสงแฟลช LED ที่ออกมา มีความเหมาะสมกับอุณหภูมิสีของแสงในสภาพนั้นๆ มากขึ้น และมีระบบกันสั่นอัตโนมัติ dynamic tone mapping , โหมดถ่ายรูปต่อเนื่องความเร็วสูง 10 รูปต่อวินาที ระบบเลือกภาพที่ดีที่สุด และระบบถ่ายภาพเคลื่อนไหวช้า
ลีเมอร์ซิฟากา

ลีเมอร์ซิฟากา  เป็นไพรเมตจำพวกลีเมอร์ที่อยู่ในสกุล "Propithecus" ในวงศ์ Indriidae
ลีเมอร์ซิฟากา นับเป็นลีเมอร์ขนาดใหญ่ มีขนตามลำตัวสีขาว และมีใบหน้ารวมถึงใบหูสีดำ เป็นลีเมอร์ที่ออกหากินในเวลากลางวัน มีเสียงร้องที่ดังมาก โดยกินใบไม้ชนิดต่าง ๆ รวมถึงผลไม้, ลูกไม้ และสามารถกินดอกไม้ของต้นไม้ที่มีหนามแหลมตลอดทั้งต้นได้ด้วย โดยใช้ฝ่าเท้าทั้ง 4 ข้างยึดจับหนามแหลมเหล่านั้นโดยไม่กลัวเจ็บ ในบางชนิดมีฟันหน้าที่มีลักษณะคล้ายหวี จึงสามารถดึงดอกไม้ออกมากินได้สะดวก
ลีเมอร์ซิฟากา เป็นลีเมอร์ที่กระโดดได้ไกลมากจากต้นไม้ต้นหนึ่งไปยังอีกต้นหนึ่ง โดยการใช้แรงส่งจากขาหลัง และเมื่อลงมาพื้นดิน และใช้ขาหลังเพียงข้างเดียวส่งตัวกระโดดไปกับพื้น โดยหันข้างเหมือนการสไลด์ แต่หากเจอศัตรูหรือภัยอันตรายก็สามารถกระโดดพร้อมกันด้วยขาหลังทั้งคู่และกระโดดไปข้างหน้าก็ได้
ลีเมอร์ซิฟากา เชื่อกันว่าในอดีตดั้งเดิมเคยเป็นลีเมอร์ที่หากินในพื้นที่ ๆ มีอุดมสมบูรณ์อย่าง ป่าฝนเมืองร้อนมาก่อน แต่ด้วยสาเหตุที่ยังไม่แน่ชัด อาจเป็นไปได้ว่าเพื่อหลีกเลี่ยงการแย่งชิงอาหารระหว่างลีเมอร์ด้วยกันเอง จึงอพยพย้ายถิ่นเข้ามาอาศัยในเขตป่าที่แห้งแล้งของเกาะมาดากัสการ์ ที่หาอาหารได้ยากกว่า
นอกจากนี้แล้ว ในความเชื่อของชนพื้นเมืองชาวมาดากัสการ์ มีนิทานปรำปราเล่าว่า เดิมลีเมอร์ซิฟากาเคยเป็นเด็กผู้ชายมาก่อน วันหนึ่งได้พยายามขโมยอาหารกินด้วยความหิว จึงถูกแม่เลี้ยงทุบตีและป้ายเข้าที่หน้าด้วยช้อนตักขี้เถ้า จึงหนีเข้าป่าและกลายเป็นลีเมอร์ไป ลีเมอร์ซิฟากาจึงมีใบหน้ามีดำ และด้วยเหตุนี้ชนพื้นเมืองของมาดากัสการ์จึงไม่ล่าลีเมอร์ซิฟากา
วัดสวนหลวง (จังหวัดสมุทรสงคราม)

วัดสวนหลวง วัดในพุทธศาสนาเถรวาท สังกัดคณะสงฆ์มหานิกาย เป็นวัดเก่าแก่โบราณสมัยกรุงศรีอยุธยาตอนป­ลาย ตั้งอยู่ที่ บ้านแหลมสวนหลวง หมู่ที่ 1 ตำบลสวนหลวง อำเภออัมพวา จังหวัดสมุทรสงคราม 
ประวัติ.
วัดสวนหลวง สันนิษฐานว่า เชื้อพระวงศานุวงศ์ เป็นผู้สร้างวัดนี้ขึ้นมา อีกก็ว่า เป็นพระยาในสมัยนั้นเป็นผู้สร้าง จึงไม่เป็นที่แน่ชัดว่า ผู้ใดเป็นผู้สร้างวัดนี้ขึ้น จากหลักฐานของกองพุทธศาสนาบันทึกไว้ว่าได้ตั้งเป็นวัดเมื่อปี พ.ศ. 2245 ร่วมอายุของวัดนี้แล้ว 300 ปีเศษ จึงทำให้ถาวรวัตถุในวัดหลายชิ้นที่เหลืออ­ยู่ในปัจจุบันเป็นสิ่งที่ยืนยันได้ ถึงความเก่าแก่ของวัดสวนหลวงแห่งนี้ ไม่ว่าจะเป็น หลวงพ่อจักรนารายณ์ พระพุทธรูปโบราณปูนปั้น ที่มีความศักดิ์สิทธิ์ ที่ประดิษฐ์สถานอยู่ในอุโบสถ เจดีย์โบราณสมัยกรุงศรี อยุธยาตอนปลาย ที่ตั้งอยู่ข้างอุโบสถ กุฏิสงฆ์ที่สร้างในสมัยรัชการที่ 5 แห่งเดียวในจังหวัดสมุทรสงคราม พระพุทธรูปโบราณอีกจำนวนหนึ่ง ซึ่งทางวัดได้เก็บรักษาไว้จนถึงปัจจุบัน
วัดภุมรินทร์กุฎีทอง

วัดภุมรินทร์กุฎีทอง เป็นวัดในพระพุทธศาสนาเถรวาท สังกัดคณะสงฆ์มหานิกาย ตั้งอยู่ ริมฝั่งแม่น้ำแม่กลองฝั่งเหนือของปากคลองประชาชมชื่น (คลองบางลี่) ตำบลสวนหลวง อำเภออัมพวา จังหวัดสมุทรสงคราม เป็นวัดที่เป็นแหล่งท่องเที่ยวสำคัญของจังหวัดที่มีทั้งโบราณสถาน โบราณวัตถุ และสิ่งเคารพภายในวัด รวมทั้งมีทัศนียภาพที่เหมาะสม ควรแก่การเยี่ยมชม
ประวัติ.
วัดภุมรินทร์กุฎีทองเป็นวัดโบราณ จากหลักฐานของกรมการศาสนา เริ่มเป็นวัดมาตั้งแต่ พ.ศ. 2330 ไม่ทราบว่าใครเป็นผู้สร้าง ต่อมาครอบครัวของนางภู่ สามีไม่ปรากฏ เป็นเถ้าแก่โรงหีบอ้อยอยู่จังหวัดนครปฐม พร้อมด้วยลูกสาว ลูกเขย และเครือญาติได้จัดสร้าง ถาวรวัตถุต่าง ๆ ให้แก่ วัด อาทิ อุโบสถ (ต่อมาสร้างใหม่เมื่อ พ.ศ. 2500) ศาลาการเปรียญ กุฎิ เมื่อ พ.ศ. 2431 และได้รัวิสุงคามสีมา เมื่อ พ.ศ. 2486 นางภู่ และครอบครัว (พงษ์พิทักษ์) เดิมมีภุฒิลำเนาอยู่ได้การคลองบางจาก ตำบลอัมพวา จังหวัดสมุทรสงคราม (บริเวณนี้ สมัยโบราณมีวัดร้าง ชื่อว่า วัดตะลิงปลิง)
สิ่งสำคัญภายในวัด.
1. พระพุทธรัตนมงคล (หลวงพ่อโต) พระพุทธรูปปูนปั้น ปิดทองปางมารวิชัย พระประธานในอุโบสถ
2. กุฎีทอง
3. พิพิธภัณฑ์ของวัดน่าเข้าชม มีวัตถุโบราณล้ำค่าจำนวนมาก รวมทั้งเครื่องใช้ต่าง ๆ ของคุณนากที่ได้ถวายวัดบางนางลี่บนไว้
นอกจากนี้วัดภุมรินทร์กุฎีทอง เปิดสอนดนตรีไทย ชื่อบ้านดนตรี
จักรพรรดินีเซี่ยวเจาเหริน

สมเด็จพระจักรพรรดินีเสี้ยวเจาเหริน ทรงเป็นสมเด็จพระจักรพรรดินีพระองค์ที่สองในจักรพรรดิคังซีทรงมาจากราชสกุล หนิ่วฮู่ลู่
พระประวัติ.
สมเด็จพระจักรพรรดินีเสี้ยวเจาเหริน (孝昭仁皇后) หนิ่วฮู่ลู่ซื่อ หรือ นิ่วกู้ลี่(钮祜禄氏) (ค.ศ. 1659-1678) ทรงเป็นจักรพรรดินีองค์ที่สองของจักรพรรดิคังซีแห่งราชวงศ์ชิง
ทรงเป็นธิดาคนที่สองของเอ๋ออี้ตู (额亦都) หนึ่งในห้าขุนนางผู้ก่อตั้งราชวงศ์ชิงตอนต้น และเอ๋อปีหลง (遏必隆) ขุนนางผู้สำเร็จราชการ
ทรงเข้าวังก่อนเดือนเมษายน ค.ศ. 1676 และได้รับการสถาปนาเป็นพระสนม
ทรงได้รับการสถาปนาเป็นจักรพรรดินีในวันที่ 22 สิงหาคม ค.ศ. 1677 แต่ทรงประชวรหนักในเดือนธันวาคมปีเดียวกัน
เสด็จสวรรคตในวันที่ 26 กุมภาพันธ์ ค.ศ. 1678 และทรงได้รับพระสมัญญานามว่า "孝昭皇后" ในเดือนมีนาคมปีเดียวกัน
ทรงถูกฝังร่วมกับสมเด็จพระจักรพรรดินีเสี้ยวเฉิงเหริน (孝诚仁皇后) ที่สุสานจิ่งหลิง (景陵) ในเดือนมีนาคม ค.ศ. 1681
ในเดือนธันวาคม ค.ศ. 1722 ทรงได้รับพระสมัญญานามเพิ่มเติมเป็น "孝昭静淑明惠正和钦天顺圣皇后" และต่อมาในรัชสมัยจักรพรรดิยงเจิ้ง เฉียนหลง และเจียชิ่ง ทรงได้รับพระสมัญญานามเพิ่มเติมอีกหลายครั้ง จนเป็น"孝昭静淑明惠正和安裕端穆钦天顺圣仁皇后" และทรงได้รับการอัญเชิญไปประดิษฐานที่ไท่เมี่ยว (太庙)
พระอิสริยยศหลังทรงสิ้นพระชนม์.
สมเด็จพระจักรพรรดินีเสี้ยวเฉิงเหรินทรงได้รับการเฉลิมพระนามหลังเสด็จสวรรคตแล้วว่า :
! style="width: 26%; | ก่อนหน้า
! style="width: 4%; |
! style="width: 40%; | จักรพรรดินีเซี่ยวเจาเหริน
! style="width: 4%; |
! style="width: 26%; | ถัดไป
 <br>
จักรพรรดินีเซี่ยวอี้เหริน

จักรพรรดินีเสี้ยวอี้เหริน  ทรงเป็นจักรพรรดินีพระองค์ที่สามในจักรพรรดิคังซีทรงมาจากราชสกุล ถงเจีย
พระประวัติ.
เซี่ยวอี้เหรินฮองเฮา(孝懿仁皇后)มาจากสกุลถงเจียซื่อ (佟佳氏) เป็นจักรพรรดินีองค์ที่สามในจักรพรรดิคังซีแห่งราชวงศ์ชิง 
พระองค์เป็นลูกพี่ลูกน้องของจักรพรรดิคังซีเปรียบเป็นพระขนิษฐาด้วยพระมารดาของพระองค์เป็นหลานสาวของเซี่ยวคังจาง(孝康章皇后) ซึ่งเป็นพระมารดาของจักรพรรดิคังซี 
เดิมทีพระองค์เป็นพระสนมขั้นหวงกุ้ยเฟย และได้รับการแต่งตั้งเป็นจักรพรรดินีเมื่อทรงประชวรหนักในปีค.ศ.1689พระองค์สิ้นพระชนม์ในวันรุ่งขึ้นหลังจากได้รับการแต่งตั้งเป็นจักรพรรดินี และไม่มีพระโอรสธิดาเหลืออยู่ในช่วงที่ทรงเป็นพระสนมขั้นกุ้ยเฟยและหวงกุ้ยเฟย พระองค์ทรงดูแลพระโอรสหลายพระองค์ รวมถึงจักรพรรดิยงเจิ้งในเวลาต่อมา
พระอิสริยยศหลังทรงสิ้นพระชนม์.
สมเด็จพระจักรพรรดินีเสี้ยวอี้เหรินทรงได้รับการเฉลิมพระนามหลังเสด็จสวรรคตแล้วว่า :
! style="width: 26%; | ก่อนหน้า
! style="width: 4%; |
! style="width: 40%; | จักรพรรดินีเซี่ยวอี้เหริน
! style="width: 4%; |
! style="width: 26%; | ถัดไป
 <br>
เวโรจน์ ป้อมบุปผา

เวโรจน์ ป้อมบุปผา (ชื่อเดิม: ชนานันท์ ป้อมบุปผา, ชื่อเล่น ทู; เกิดวันที่ 17 มีนาคม พ.ศ. 2535) เป็นนักฟุตบอลชาวไทยเกิดที่จังหวัดปทุมธานี ปัจจุบันลงเล่นให้กับอยุธยา ยูไนเต็ด ในตำแหน่งกองหน้า
ชนานันท์เคยศึกษาและเป็นนักกีฬาฟุตบอลที่โรงเรียนอัสสัมชัญ ธนบุรี ก่อนจะมีโอกาสได้มาเล่นไทยพรีเมียร์ลีกกับเอสซีจี เมืองทอง ยูไนเต็ดตั้งแต่อายุ 17 ปี หลังจากนั้นย้ายไปเล่นให้กับสโมสรอินทรีเพื่อนตำรวจ สโมสรโอสถสภา M-150 สระบุรี และสโมสรฟุตบอลสุพรรณบุรี
เกียรติประวัติ.
สโมสร.
เมืองทอง ยูไนเต็ด
แบงค็อก ยูไนเต็ด
 บีจี ปทุม ยูไนเต็ด
ทีมชาติ.
ทีมชาติไทย U19
ทีมชาติไทย U23
เบิร์ดอาสาสนุก

เบิร์ดอาสาสนุก เป็นคอนเสิร์ตของ ธงไชย แมคอินไตย์ จัดขึ้นในปี พ.ศ. 2554 โดยแสดงที่ อิมแพ็ค เมืองทองธานี เต็มความจุ 8 รอบ 80,000 ผู้ชม โดยมีแขกรับเชิญพิเศษ เช่น ดารายอดนิยม สินจัย เปล่งพานิช, คริส หอวัง, อุรัสยา เสปอร์บันด์ เป็นต้น 
การแสดง.
หมายเหตุ :
วีซีดีและดีวีดีคอนเสิร์ตเบิร์ตอาสาสนุกจำหน่ายเมื่อวันที่ 1 กรกฎาคม พ.ศ. 2554
กับมาจำหน่ายอีกครั้งในรูปแบบวีซีดีและดีวีดี คอนเสิร์ต วางจำหน่ายเมื่อวันที่ 8 ธันวาคม
พ.ศ. 2554
บทเพลงในคอนเสิร์ต และโชว์.
คอนเสิร์ต เบิร์ด อาสาสนุก.
รอบ 25 - 27 กุมพาพันธ์ 2554
คอนเสิร์ต เบิร์ด อาสาสนุก Encore Plus Too Much So Much Very Much.
รอบ 19 – 21 สิงหาคม 2554